Chokoladeafgift – Chokolade/sukkerbar - Sukkervare - Skat.dk\n08 Oct 2021 13:27\nChokoladeafgift, sukkervare, chokoladevare, chokolade/sukkerbar, afgiftspligtig\nLandsskatteretten stadfæstede et bindende svar fra Skatterådet om, at en chokolade/sukkerbar var en sukkervare, omfattet af chokoladeafgiftslovens § 1, stk. 1, nr. 4, om sukkervarer, fordi sukker var karaktergivende for varen, henset til indholdet af tilsat sukker på 34 % af varen, den søde smag samt, at varen fremtrådte som en traditionel slikvare.\nChokoladeafgiftslovens § 1, stk. 1, § 1, stk. 1, nr. 4, chokoladeafgiftslovens kapitel 1, kapitel 3, § 22, § 22, stk. 1-3\nDen juridiske vejledning 2021-2, afsnit E.A.2.3.3.\nSe tidligere instans (SKM2020.113.SR). Landsskatterettens afgørelse er indbragt for domstolene.\nKlagen vedrører Skatterådets bindende svar på følgende spørgsmål:\nDet ønskes bekræftet, at der skal betales dækningsafgift efter chokoladeafgiftslovens § 22 af kakaoindholdet i selskabets produkt Bar1.\nLandsskatteretten stadfæster Skatterådets bindende svar af 5. marts 2020.\nKlageren har over for Skattestyrelsen og Skatterådet fremlagt følgende oplysninger, som er lagt til grund for det bindende svar:\n"H1 A/S importerer og sælger produktet Bar1 i Danmark.\nBar1 er en bar, der indeholder 1,5% kakaopulver og 0,9% fedtreduceret kakaopulver, og fremtræder som en bar med en hvid bund med små kugler af majs/ris, der har et indhold af kakao. Kuglerne bindes sammen ved hjælp af kakao, sukker og sirup. Mest af alt kan laget af små kugler sammenlignes med morgenmadsprodukterne af Pops-typen. Den hvide bund er fremstillet af en mælkefedtblanding.\nBar1 indeholder endvidere mel, glukosesirup, sukker, sødet kondenseret mælk, invertsukkersirup, skummetmælkspulver, fugtighedsbevarende middel (glycerol, sorbitolsirup), solsikkeolie, kokosfedt, vitaminer og mineraler (kalcium, niacin, pantothensyre, folsyre, B6, riboflavin), maltodextrin, salt, solsikkelecitin, dextrose, surhedsregulerende middel (trinatriumfosfat), naturlig aroma, antioxidationsmiddel (tocoferolriga/tokoferolrigt ekstrakt).\nBaren sælges i Danmark i supermarkeder, hvor Bar1 er placeret sammen med andre müsli-lignende barer og ikke sammen med chokolade og slik.\nBar1 er tænkt som et morgenmadsprodukt, der kan spises alene eller i tilknytning til morgenmaden, evt. som supplement til eller i stedet for morgenmadsprodukter af Pops-typen.\nH1 A/S har den [dato] 2017 fået en bindende tariferingsoplysning (BTO). Ifølge denne skal Bar1 tariferes i position 1904 10 90 00, som er bagværk og andre tilberedte varer af korn, mel m.m., og altså ikke som en chokoladevare i HS position 1806.\nDet er supplerende oplyst, at indholdet i varen i % er:\nSødet kondenseret mælk [udeladt]\nKakaopulver 1,5 % [udeladt]\nFedtreduceret kakaopulver 0,9 %\nKakaosmør 0,5 %\nDet er supplerende oplyst, at varen er placeret sammen med enten morgenmadsprodukter, herunder andre morgenmadsbarer eller müslibarer. Varen er ikke placeret sammen med andre chokoladevarer og slik. Pålægschokolade og chokoladesmørpålæg er i butikker placeret sammen med kolonialvarer, fx marmelade.\nDet eneste officielle markedsføringsmateriale er "bars"-displayet, som tydeligt forbindes med X-morgenmadsproduktet.\nI kommunikationsmateriale omtales baren enten "Bar1", "Breakfast/morgenmadsbar" eller "müsli bar"."\nKlageren har fremsendt en vareprøve på produktet, Bar1, til Skattestyrelsen, som har anført, at produktet smager meget sødt og mildt af chokolade, og herunder at bunden smager af hvid chokolade. Herudover har klageren indgivet en vareprøve til Skatteankestyrelsen.\nKlageren har herudover fremlagt en BTO fra SKAT dateret den [dato] 2017 vedrørende Bar2.\nI det bindende svar af 5. marts 2020 er klagerens spørgsmål blevet besvaret med et "nej", idet varen, Bar1, er omfattet af chokoladeafgiftslovens § 1, stk. 1, nr. 4. Skatterådet har lagt vægt på, at sukker er karaktergivende for varen, da indholdet af tilsat sukker i varen udgør 34 %, da varen smager sødt, og da varen fremtræder som en traditionel slikvare.\nKlageren har nedlagt påstand om, at det bindende svar af 5. marts 2020 ændres fra "nej" til "ja", således der alene skal svares dækningsafgift af indholdet af kakao i Bar1 ved import af varen her til landet, jf. chokoladeafgiftslovens § 22.\nTil støtte for sin påstand har klageren anført følgende:\n"Det er vores påstand, at Bar1 ikke er omfattet af chokoladeafgiftslovens § 1, stk. 1, nr. 4, og der alene skal betales dækningsafgift af barens indhold af kakao efter chokoladeafgiftslovens § 22.\nDet afgiftspligtige vareområde efter chokoladeafgiftslovens § 1, stk. 1, nr. 4, omfatter konfekt, bolsjer, dragevarer, skummasse, skumvarer, fondant, sukrede korn o.l. tilsat essenser eller farve samt i øvrige sukkervarer af enhver art.\nIndledningsvist skal vi gøre opmærksom på, at det er vores opfattelse, at betegnelsen "sukkervarer af enhver art" skal ses i sammenhæng med første del af bestemmelsen. Efter første del omfatter afgiftspligten efter sin ordlyd alene konfekt, bolsjer, dragevarer, skummasse, skumvarer, fondant, sukrede korn o.l. tilsat essenser eller farve. For at en vare kan være omfattet af betegnelsen "sukkervarer af enhver art" skal der således være tale om varer, der ligner eller er sammenlignelige med konfekt, bolsjer mv.\nVar det tilfældet, at varer alene af den årsag, at de indeholder sukker skulle betragtes som en "sukkervarer af enhver art", ville det have den konsekvens, at rækkevidden af varer omfattet af bestemmelsen ville blive meget bredere end lovgiver oprindeligt havde tiltænk. Med andre ord ville det betyde, at alle varer indeholdende en vis mængde sukker er "sukkervarer" i chokoladeafgiftslovens forstand.\nEndvidere kunne Skattestyrelsen med en så "løselig" definition af sukkervarebegrebet frit beslutte, om et produkt var afgiftspligtigt eller ej. Hvis det var hensigten, at en vis mængde sukker kunne gøre en vare til en "sukkervare", burde lovgiver havde indsat en klar hjemmel i chokoladeafgiftsloven, der tydeliggjorde, hvor meget sukker en given vare skulle indeholde for afgiftsmæssigt at blive betragtes som en "sukkervare".\nSkatterådet har netop også i det bindende svar SKM2019.165.SR fastslået, at for at et produkt skal være omfattet af betegnelsen "sukkervarer af enhver art", skal produktet havde et karaktergivende indhold af sukker.\nDette forstår vi som, at produktet ikke blot skal være sødt, men at sukkeret er det karaktergivende altså det "beskrivende for produktet".\nDe i sagen omhandlede dekorationer indeholdt forskellige sukkerarter (sukker og sirup) på mellem 45 og 65 %, hvilket er langt højere end i Bar1. Alligevel når Skatterådet frem til, at sukkeret ikke er karaktergivende for produktet, og at produktet alene var dækningsafgiftspligtigt.\nDet er på den baggrund vores opfattelse, at med sukkervarer i chokoladeafgiftslovens § 1, stk. 1, nr. 4, skal forstås varer, hvor sukkeret er beskrivende for produktet, og således ikke produkter, der indeholder sukker i større eller mindre grad. Produkter med et sukkerindhold på op til 65 % skal således ikke som udgangspunkt karakteriseres som sukkervarer i chokoladeafgiftsgiftslovens forstand, hvis selve produktet ikke i sig selv kan betragtes som en "sukkervare".\nDer skal derimod ses på selve produktet, og om dette kan betragtes som en "sukkervare". En Bar1 kan ikke betragtes som en "sukkervare" men derimod som en morgenmadsbar, og der er ingen sammenligning med slik og den slags sukkervarer, som der er tænkt på i chokoladeafgiftslovens § 1, stk. 1, nr. 4.\nSukkervarer - det karaktergivende for en Bar1\nI forhold til Bar1 konkret er det vores klare opfattelse, at det karaktergivende for Bar1 er de små kugler af majs/ris der ligger oven på baren, idet de små kugler er helt sammenlignelige med de "kugler", der findes i morgenmadsprodukter af pops-typen.\nDer er således på ingen måde belæg for, at Skatterådets opfattelse om, at en sød smag og et sukkerindhold på 34% medfører, at det er sukkeret, der er karaktergivende for baren. Der findes en lang række produkter, der har et lige så stort indhold af sukker og som smager sødt, uden at dette gør, at produkterne karakteriseres som sukkervarer i henhold til chokoladeafgiftsloven. Her tænkes på fx yoghurt til børn, forskellige desserter og barer af mælkesnitte typen. Disse produkter bliver ikke anset som sukkervarer i chokoladeafgiftsloven på samme måde, som at kager og kiks i almindelighed ikke er omfattet.\nDet er i denne sammenhæng vigtigt at holde sig for øje, at chokoladeafgiftsloven ikke er en afgift på sukker, men mere en afgift på chokolade og slik.\nHertil kommer, at Bar1 på ingen måde kan sammenlignes eller ligner konfekt, bolsjer, dragevarer, skummasse, skumvarer, fondant eller sukrede korn o.l., som er de varer, som er omfattet af chokoladeafgiftslovens § 1, stk. 1, nr. 4. Dette understøttes af, at baren er tiltænkt som et "an the go" morgenmadsprodukt.\nSom nævnt ovenfor skal "sukkervarer af enhver art" fortolkes i sammenhæng med "konfekt. bolsjer, dragevarer, skummasse, skumvarer, fondant eller sukrede korn o.l. tilsat essenser eller farve". Med andre ord, så er "sukkervarer af enhver art" varer, der ligner eller er direkte sammenlignelig med konfekt, bolsjer mv., som fx vingummier og andet slik. Bar1 kan på ingen måde betragtes som hverken konfekt, bolsjer, dragevarer, skummasse, skumvarer, fondant eller sukrede korn o.l. tilsat essenser eller farve.\nDer er efter vores opfattelse derfor ikke belæg for at antage, at sukkerindholdet i Bar1 medfører, at produktet skal betragtes som en sukkervare, der er omfattet af formuleringen "samt i øvrige sukkervarer af enhver art". I SKM2009.816.LSR har Landsskatteretten vurderet, at for at en bar kan være omfattet af chokoladeafgiftslovens § 1, stk. 1, nr. 4, skulle den være fremstillet af druesukker, glukosesukker eller lignende, altså alene af sukker eller sukkerarter. Bar1 er ikke fremstillet af druesukker, glukosesukker eller lignende, men af ingredienser som også findes i andre typer af müsli- og proteinbarer\nDet er således vores opfattelse, at sukkerindholdet ikke er karaktergivende for Bar1, men derimod de små kugler af majs og ris, der gør baren sammenlignelig med morgenmadsprodukter af Popstypen og andre typer af müslibarer, der ikke er fuldt afgiftspligtige efter chokoladeafgiftsloven men derimod omfattet af dækningsafgiften.\nBar1 er et morgenmadsprodukt - i fagsprog kaldet Breakfast Cereal - og ikke et slikprodukt De små kugler af majs og ris i Bar1 er helt sammenlignelige med indholdet i morgenmadsprodukter af Pops-typen, f.eks. X, som indtages med mælk.\nDet er ikke muligt at lave en bar med flydende mælk, hvorfor der er lavet en hvid bund af en mælkeforbindelse. Baren er også fremstillet med henblik på at ligne denne type af morgenmadsprodukter, og den hvide bund af en mælkeforbindelse skal give association til mælk. Baren skal indtages - som morgenmad eller supplement til morgenmad - på samme måde som pops med mælk. Bar1 er således et morgenmadsprodukt to go, der f.eks. kan indtages, hvis der ikke er mulighed for eller tid til at spise traditionelle morgenmadsprodukter af pops-typen.\nVi har ikke kendskab til morgenmadsprodukter af pops-typen, der er blevet anset som fuldt afgiftspligtige efter chokoladeafgiftslovens § 1, stk. 1, nr. 4, hvorfor det synes urimeligt, hvis dette morgenmadsprodukt afgiftsmæssigt skal behandles anderledes end tilsvarende morgenmadsprodukter, blot fordi den sælges i barform. Dette produkt indeholder en mælkeforbindelse for at give brugeren den fulde oplevelse af et "normalt" morgenmåltid og bør derfor efter vores klare opfattelse behandles afgiftsmæssigt ens.\nBar1 er i øvrigt helt sammenlignelig med andre müslibarer, der også anvendes "on the go". Det ses bl.a. af, at energiindholdet i Bar1 er det samme som i andre müslibarer. Ingen müslibarer er os bekendt blevet anset som fuldt afgiftspligtige efter chokoladeafgiftslovens § 1, stk. 1, nr. 4. Endvidere står Bar1 på hylden ved siden af andre müslibarer i butikker og kan endvidere ses som et alternativ til en müslibar.\nMed hensyn til Skatterådets bemærkning om, at Bar1 fremtræder som en slikvare, skal vi bemærke, at Bar1 fremtræder som alle andre barer fx. proteinbarer og müslibarer.\nNogle af disse barer smager sødt og ligner Bar1, men dette gør ikke, at de bliver anset som en sukkervare i chokoladeafgiftslovens § 1, stk. 1, nr. 4. Det eneste denne bar har til fælles med sukkervarer er, at den har samme form som en chokoladebar - men det har müslibarer og proteinbarer også, uden at det nødvendigvis gør dem fuldt afgiftspligtige."\nI forbindelse med klagesagens indbringelse har Skattestyrelsen den 28. august 2020 fremsendt følgende udtalelse:\n"Chokoladeafgiftsloven, jf. lovbekendtgørelse nr. 1010 af 3. juli 2018 med senere ændringer, kap. 1, § 1, stk. 1, nr. 1 - 9, oplister en række produkter, hvoraf der skal svares afgift til statskassen. Det drejer sig bl.a. om:\n1. Chokolade og chokoladevarer, kakaomasse, kakaopulver, kakaosmør og kakao-præparater af enhver art.\n9. Andre varer, der efter en samlet bedømmelse af deres beskaffenhed og anvendelse samt den måde, hvorpå de markedsføres, kan betragtes som efterligninger af eller erstatningsvarer for de varer, der er nævnt under 1-7.\nOvergangen fra den ene vareart til den anden er dog flydende inden for chokolade- og sukkervareområdet, hvilket fremgår af bemærkningerne til lovforslag nr. L 45 af 20. november 1968 til chokoladeafgiftsloven.\nTil og med 31. december 2019 omfattede chokoladeafgiftsloven i kap. 2 tillige en råstofafgift af mandler, nødder, kerner og lignende, men denne blev ophævet 1. januar 2020.\nHvis et produkt ikke er afgiftspligtigt i sin helhed efter chokoladeafgiftslovens kap. 1, kan det ved indførsel fra udlandet være dækningsafgiftspligtigt efter chokoladeafgiftsafgiftslovens kap. 3, § 22. Det forudsætter, at produktet dels er omfattet af det dækningsafgiftspligtige vareområde, som er defineret af en række konkret nævnte toldpositioner, og dels at produktet indeholder afgiftspligtige bestanddele omfattet af chokoladeafgiftslovens kap. 1. Til og med 31. december 2019 omfattede afgiftspligtige bestanddele tillige varer omfattet af kap. 2 - råstofafgiften.\nKriterierne for hvorvidt et produkt er omfattet af afgiftspligten har bl.a. udviklet sig på baggrund af en række domstols- og Landsskatteretsafgørelser.\nSåledes udtalte Østre Landsret i SKM2015.654.ØLR, at chokoladeafgiftslovens § 1, stk. 1, nr. 1, er tilsigtet et bredt anvendelsesområde, og at "chokoladevarer" omfatter varer, hvor chokoladen er karaktergivende for produktet. I den forbindelse lagde Østre Landsret vægt på bl.a. den relative mængde af chokolade i varen, hvor fremtrædende chokoladesmagen er, og om varen visuelt fremtræder som værende af chokolade. Landsretten udtalte videre, at der ikke er holdepunkter for, at varens pris, ernæringsindhold og aftagergrupper indgår i afgrænsningen af begrebet "chokoladevarer" i chokoladeafgiftslovens § 1, stk. 1, nr. 1.\nFor så vidt angår varegrupperne i chokoladeafgiftslovens i § 1, stk. 1, nr. 1 og i nr. 4, er der tale om forholdsvis ensartede bestemmelser for forskellige varegrupper, som efter Skattestyrelsens opfattelse kan bedømmes ud fra ensartede kriterier. Det er derfor Skattestyrelsens opfattelse, at SKM2015.654.ØLR vil kunne anvendes analogt i forbindelse med vurdering af, om et produkt anses som en afgiftspligtig sukkervare efter chokoladeafgiftslovens § 1, stk. 1, nr. 4.\nI en kendelse fra Landsskatteretten, SKM2009.816.LSR, udtalte Landsskatteretten bl.a. om en proteinbar, som efter det foreliggende indeholdt 34 pct. sukker, at for så vidt angår en vare uden kakao kan denne efter en samlet vurdering anses for at være en sukkervare omfattet af chokoladeafgiftslovens § 1, stk. 1, nr. 4 og nr. 10 (i dag nr. 4 og nr. 9).\nI forbindelse med behandlingen af anmodningen om bindende svar i Skatterådet i nærværende sag blev der fremlagt prøver af Bar1. Skatterådet fandt i den anledning, at Bar1 ikke smagte af chokolade, men det var Skatterådets opfattelse, at Bar1 var omfattet af varegruppen sukkervarer af enhver art, jf. chokoladeafgiftslovens § 1, stk. 1, nr. 4. Der blev som nævnt ovenfor herved lagt vægt på, at sukker var karaktergivende for varen, henset til indholdet af tilsat sukker på 34 pct. af varen, den søde smag samt, at varen fremtrådte som en traditionel slik-vare.\nNedenfor har Skattestyrelsen mere konkret kommenteret en række punkter i Klagers påstand.\nSukkervarer af enhver art\nKlager gør bl.a. gældende, at betegnelsen "sukkervarer af enhver art" i chokolade-afgiftslovens § 1, stk. 1, nr. 4, kun kan omfatte varer, der ligner eller er sammenlignelige med de varer, som er konkret nævnt i bestemmelsen, fx konfekt, bolsjer mv. Ellers ville rækkevidden af bestemmelsen ifølge Klager blive meget bredere, end lovgiver oprindelig havde tiltænkt, idet et vist indhold af sukker så ville gøre varer til "sukkervarer" i chokoladeafgiftslovens forstand. Med en så "løselig" definition kunne Skattestyrelsen ifølge Klager frit beslutte, om et produkt var afgiftspligtigt eller ej. Hvis det var hensigten, at en vis mængde sukker kunne gøre en vare til en "sukkervare", burde lovgiver ifølge Klager have indsat en klar hjemmel i chokolade-afgiftsloven, der tydeliggjorde, hvor meget sukker en given vare skulle indeholde for afgiftsmæssigt at blive betragtet som en "sukkervare".\nSkattestyrelsen kan hertil bemærke, at afgiften af chokolade- og sukkervarer m.m. blev oprindelig gennemført ved lov nr. 254 af 12. juni 1922. Den nugældende chokoladeafgiftslov er lov nr. 414 af 18. december 1968, som siden er ændret et antal gange.\nDet er Skattestyrelsens opfattelse, at der er tilsigtet et bredt anvendelsesområde for chokoladeafgiftsloven. Det følger således af definitionen af det afgiftspligtige vareområde i den oprindelige chokoladeafgiftslov fra 1922, at afgiftspligten omfattede "Chokolade og chokoladevarer af enhver art, kakaopulver og kakaopræparater af enhver art, lakrids og lakridsvarer af enhver art, marcipanmasse, marcipan og marcipanvarer af enhver art, masser, til hvis fremstilling der helt eller delvis anvendes mandler, nødder eller kærner af enhver art samt sukkervarer af enhver art (Skattestyrelsens understregning), herunder også kandiserede sager".\nDette følger endvidere af definitionen af det afgiftspligtige vareområde i den reviderede chokoladeafgiftslov fra 1955, hvor der bl.a. skete en opsplitning af vareområdet, således at lovens § 1, stk. 1, litra a, omfattede "chokolade og chokoladevarer, kakaomasse, kakaopulver, kakaosmør og kakaopræparater af enhver art", mens lovens § 1, stk. 1, litra d, omfattede "konfekt, bolsjer, dragévarer, skummasse, skum-varer, fondant, sukrede korn o. lign, tilsat essenser eller farve, samt i øvrigt sukker-varer af enhver art (Skattestyrelsens understregning) (...).\nOg det gentages i definitionen af det afgiftspligtige vareområde i § 1, stk. 1, nr. 1 og nr. 4, i den nugældende chokoladeafgiftslov fra 1968.\nEfter Skattestyrelsens opfattelse ville udtrykket "samt i øvrigt sukkervarer af enhver art" i chokoladeafgiftslovens § 1, stk. 1, nr. 4, i vidt omfang miste sit indhold, hvis de omhandlede produkter skulle ligne eller være sammenlignelige med de produkter, som er konkret nævnt i bestemmelsen. Udtrykket "samt i øvrigt sukkervarer af enhver art" er efter Skattestyrelsens opfattelse derimod et udtryk for, at den nævnte oplistning af konkrete produkter ikke er udtømmende.\nSkattestyrelsen mener ikke, at et produkt vil kunne betragtes som værende omfattet af begrebet "sukkervarer af enhver art", alene af den grund at det indeholder en vis mængde sukker. Skatterådet kom da også på baggrund af en vurdering af flere kriterier frem til, at sukkeret var karaktergivende for Bar1.\nHvis det i øvrigt havde været hensigten, at et indhold af en vis mængde sukker skulle kunne kvalificere et produkt til at falde ind under begrebet "sukkervarer af enhver art", skulle bestemmelsen efter Skattestyrelsens opfattelse have haft en anden ordlyd.\nKaraktergivende indhold af sukker\nKlager gør endvidere bl.a. gældende, at produktet ikke blot skal være sødt, men skal have et karaktergivende indhold af sukker, og henviser i den anledning til et bindende svar fra Skatterådet, SKM2019.165.SR, hvor et produkt, der indeholdt 45 - 65 pct. sukkerarter, alene blev anset for dækningsafgiftspligtigt. Klager kommer herved frem til, at ved "sukkervarer" i chokoladeafgiftslovens § 1, stk. 1, nr. 4, skal forstås varer, hvor sukkeret er beskrivende for produktet, og således ikke produkter, der indeholder sukker i større eller mindre grad. Produkter med et sukkerindhold på op til 65 pct. skal ifølge Klager derfor som udgangspunkt ikke karakteriseres som sukkervarer i chokoladeafgiftslovens forstand, hvis produktet ikke i sig selv kan betragtes som en "sukkervare".\nSkattestyrelsen kan hertil bemærke, at vi er enige i, at et produkt skal have et karaktergivende indhold af sukker, for at kunne være omfattet af begrebet "sukkervarer af enhver art" i chokoladeafgiftslovens § 1, stk. 1, nr. 4.\nProduktet i SKM2019.165.SR er efter Skattestyrelsens opfattelse imidlertid ikke sammenligneligt med Bar1, da Bar1 er en færdigvare, der kan spises uden yderligere forarbejdning. SKM2019.165.SR handlede om, hvorvidt der skulle betales dækningsafgift af afgiftspligtige ingredienser (mandelflager) i en pulver-blanding, der skulle bruges som dekoration i forbindelse med bagning sammen med et bagværk. Ved den afgiftsmæssige vurdering blev det lagt til grund, at pulver-blandingen, der havde et højt indhold af sukker, var at betragte som et halvfabrikata, der ikke umiddelbart var egnet til at kunne spises, som det var, hvorfor pulver-blandingen efter praksis ikke var omfattet af chokoladeafgiftslovens § 1, stk. 1, nr. 4 (på daværende tidspunkt nr. 5).\nSkattestyrelsen kan i øvrigt bemærke, at afgrænsningen af, hvad der forstås ved begrebet "sukkervarer af enhver art", efter Skattestyrelsens opfattelse er konkret. Kriterierne er efter Skattestyrelsens opfattelse ikke håndfaste og eksakte, og der indgår således et skønsmæssigt element i vurderingen af, om indholdet af sukker i en vare skal anses for at være karaktergivende for denne.\nSom nævnt ovenfor fandt Skatterådet, at Bar1 havde et karaktergivende indhold af sukker.\nKaraktergivende anvendelse som morgenmadsprodukt\nKlager gør desuden bl.a. gældende, at Bar1 ikke kan betragtes som en sukkervare, men som en morgenmadsbar, i fagsprog kaldet Breakfast Cereal, der er tiltænkt som et "on the go" morgenmadsprodukt, som ikke har nogen sammenligning med slik mv. Det karaktergivende for Bar1 er ifølge Klager de små kugler af majs/ris oven på baren, der gør baren helt sammenlignelig med tilsvarende på morgenmadsprodukter af pops-typen og andre produkter, som ikke anses som sukkervarer efter chokoladeafgiftsloven.\nSkattestyrelsen kan hertil bemærke, at det er vores opfattelse, at et produkts tiltænkte anvendelse ikke indgår i afgrænsningen af, om produktet er omfattet af begrebet "sukkervarer af enhver art" i chokoladeafgiftslovens § 1, stk. 1, nr. 4. Tilsvarende gælder et produkts markedsføring, herunder placering i forretningen. Dette kan derimod tillægges betydning, når det efter chokoladeafgiftslovens § 1, stk. 1, nr. 9, skal vurderes, om et produkt kan anses som en efterligning eller erstatning for produkter omfattet af chokoladeafgiftslovens § 1, stk. 1, nr. 1-7. I så fald skal dette ske efter en samlet bedømmelse af varens beskaffenhed og anvendelse samt den måde, hvorpå varen markedsføres.\nKlager gør herudover bl.a. gældende, at der ikke er belæg for at antage, at sukkerindholdet i Bar1 medfører, at produktet skal betragtes for omfattet af begrebet "sukkervarer af enhver art", idet Landsskatteretten i SKM2009.816.LSR vurderede, at en bar, for at være omfattet af chokoladeafgiftslovens § 1, stk. 1, nr. 4, skulle være fremstillet af druesukker, glukosesukker eller lignende, hvilket ikke er tilfældet for Bar1.\nSkattestyrelsen kan hertil bemærke, at efter vores opfattelse udtalte Landsskatteretten i SKM2009.816.LSR, at "for så vidt angår en vare uden kakao kan denne efter en samlet vurdering anses for at være en sukkervare omfattet af chokoladeafgiftslovens § 1, stk. 1, nr. 4. og nr. 10, når den er fremstillet af druesukker, glukosesukker eller lignende, eller (…)". Udtalelsen vedrørte efter det foreliggende en proteinbar (Proteinbar 8), som bl.a. indeholdt "glukose sirup, sukker mv.". Det samlede sukker-indhold var efter det foreliggende på 34 pct.\nDet er Skattestyrelsens opfattelse, at Landsskatteretten ikke herved udelukkede andre sukkerarter fra at kunne medvirke til at kvalificere et produkt til at være omfattet af chokoladeafgiftslovens § 1, stk. 1, nr. 4, men at Landsskatteretten udtalte, at druesukker, glukosesukker eller lignende kunne være med til at kvalificere et produkt til at være omfattet af bestemmelsen. Dette understøttes efter vores opfattelse af, at den omhandlede bar (Proteinbar 8) som nævnt ovenfor indeholdt "glukose sirup og sukker mv.".\nDerimod er både glukosesirup, sukker og invertsukkersirup, som Bar1 bl.a. består af, omfattet af begreberne mono- og disaccharider, der efter praksis anses som sukker i relation til chokoladeafgiftsloven. Skattestyrelsen henviser i den forbindelse til Den juridiske vejledning, afsnit E.A.2.3.2 - Forskellige definitioner ved chokolade- og sukkervarer m.m.\nSkattestyrelsen indstiller på baggrund af ovennævnte, at Skatterådets afgørelse i det bindende svar af 25. februar 2020 fastholdes."\nKlageren har den 18. september 2020 fremsendt følgende bemærkninger til Skattestyrelsens udtalelse af 28. august 2020:\n"Sukkervarer af enhver art\nDet er vores påstand, at betegnelsen "sukkervarer af enhver art" i chokoladeafgiftslovens § 1, stk. 1, nr. 4, skal ses i sammenhæng med første del af bestemmelsen. Efter første del omfatter afgiftspligten efter sin ordlyd alene konfekt, bolsjer, dragevarer, skummasse, skumvarer, fondant. sukrede korn o.l. tilsat essenser eller farve. For at en vare kan være omfattet af betegnelsen "sukkervarer af enhver art" skal der således være tale om varer, der ligner eller er sammenlignelige med konfekt. bolsjer mv.\nSkattestyrelsens anfører hertil, at der er tilsigtet et bredt anvendelsesområde for chokoladeafgiftsloven. Skattestyrelsen henviser i den forbindelse til både den oprindelige chokoladeafgiftsloven fra 1922 samt den reviderede lov fra 1955 og den nugældende lov fra 1968.\nVi skal hertil bemærke, at hverken lovbemærkningerne til loven tilbage fra 1922, fra 1955 eller 1968 indeholder en nærmere definitionen af betegnelsen af "sukkervarer af enhver art". Når lovgiver har valgt at medtage betegnelsen i den nugældende § 1, stk. 1, nr. 4 sammen med konfekt, bolsjer, dragevarer, skummasse, skumvarer, fondant, sukrede korn o.l. må det skyldes, at betegnelsen "sukkervarer af enhver art" kun finder anvendelse på produkter, der ligner eller er sammenlignelige med konfekt, bolsjer mv. Hvis lovgiver havde tiltænkt et bredere indhold af betegnelsen "sukkervarer af enhver art" er det vores opfattelse, at lovgiver ville have ladet det fremgår klart af chokoladeafgiftsloven.\nIfølge Det danske Sprog- og Litteraturselskabs "Ordbog over det danske sprog - historisk ordbog 1700-1950" defineres sukkervarer som "varer, der fornemmelig fremstilles af sukker (bolsjer olgn.), sukkersager".\nNår der således i 1922 indføres en afgift på sukkervarer af en enhver art, har hensigten helt klart ikke været bredere end at afgiftspålægge varer, der er fremstillet af sukker såsom bolsjer.\nOvenstående definition af ordet sukkervarer er også i overensstemmelse med vores opfattelse af betegnelsen "sukkervarer" og er i tråd med, at betegnelsen sukkervarer skal ses i sammenhæng med de øvrige produkter, der er nævnt i lovens § 1, stk. 1, nr. 4. Vi skal også bemærke, at de produkter, som efter afsnit E.A.2.3 .3 i Skattestyrelsens juridiske vejledning anses for afgiftspligtige taler for, at betegnelsen "sukkervarer af enhver art" kun finder anvendelse på varer der ligner eller er sammenlignelige med konfekt, bolsjer mv. Det fremgår også af afsnittet, at produkter, der anvendes som morgenmad ikke er omfattet af betegnelsen "sukkervarer af enhver art".\nSkattestyrelsens tolkning af sukkervarer er således et forsøg på at udvide det afgiftspligtige område udover, hvad lovgiver oprindelig havde tiltænkt ved indførelsen af loven samt ved de senere ændringer i 1955 og 1968, da det ikke har været hensigten, at varer skulle være omfattet af chokoladeafgiftsloven alene fordi de indeholder sukker.\nI den udstrækning, at Skattestyrelsen havde ret i deres holdning om, at begrebet sukkervarer kan udvides til at omfatte alle tænkelige produkter, som af Skattestyrelsen anses for at have et tilpas højt indhold af sukker, herunder morgenmadsprodukter havde der på ingen måde været behov for alle de andre pinde under det afgiftspligtige vareområde. Med andre ord, lovgiver har i forbindelse med lovændringerne i 1955 og 1968 vurderet, at der var behov at præcisere og udvide det afgiftspligtige vareområde med adskillige pinde, således at dette kom til at omfatte en bredere kategori af "søde sager" end begrebet sukkervare alene omfatter. Var begrebet sukkervarer så bredt som Skattestyrelsen gerne vil gøre det til, var disse lovændringer helt overflødige.\nVi noterer os, at Skattestyrelsens er enig med os i, at et produkt skal have et karaktergivende indhold af sukker for at være omfattet af betegnelsen "sukkervarer af enhver art".\nSom anført i vores klage er det vores påstand, at det karaktergivende for Bar1 er de små kugler af majs/ris der ligger oven på baren. Den søde smag og et sukkerindhold på ca. 35% medfører ikke som anført af Skatterådet, at det er sukkeret, der er karaktergivende for baren. Der findes en lang række produkter, der har et lige så stort indhold af sukker og som smager sødt, uden at dette gør, at produkterne karakteriseres som sukkervarer i henhold til chokoladeafgiftsloven. Som eksempler herpå kan vi nævne yoghurt til børn, forskellige desserter og barer af mælkesnitte typen. Disse produkter bliver ikke anset som sukkervarer af enhver art i chokoladeafgiftsloven på samme måde, som at kager og kiks i almindelighed ikke er omfattet af betegnelsen "sukkervarer af enhver art".\nHertil kommer, at Bar1 på ingen måde kan sammenlignes eller ligner konfekt, bolsjer, dragevarer, skummasse, skumvarer, fondant eller sukrede korn o.l., som er de varer som er omfattet af chokoladeafgiftslovens § 1, stk. 1, nr. 4. Dette understøttes af, at baren er tiltænkt som et "on the go" morgenmadsprodukt.\nDet er korrekt, at produktet i SKM2019.165.SR er halvfabrikata og i modsætning til Bar1 ikke umiddelbart spiseligt. Vi skal hertil bemærke, at der findes flere afgørelser, hvor ikke-spiselige produkter er blevet anset for afgiftspligtige, bl.a. SKM2017.490.SR. Efter praksis er det afgørende således ikke om et produkt er spiselig eller ej.\nSom nævnt ovenfor, er det vores opfattelse, at det karaktergivende for Bar1 er er de små kugler af majs/ris der ligger oven på baren. Det er ikke sukkerindholdet og den søde smag, der er karaktergivende for indholdet.\nDet følger generelt af afgiftslovgivningen, at samme og sammenlignelige varer afgiftsmæssigt skal behandles ens, i modsat fald vil der være tale om konkurrenceforvridning. Det er derfor relevant at se på praksis omkring afgiftspligtig for morgenmadsprodukter. Her er praksis helt entydig. Morgenmadsprodukter er alene omfattet af dækningsafgiften, hvis produktet indeholder afgiftspligtige bestanddele.\nNår Landsskatteretten i SKM2009.186.LSR kommer frem til, at den pågældende proteinbar er omfattet af afgiftspligten, skyldes det efter vores opfattelse, at baren var fremstillet af druesukker, glukosesukker eller lignende, hvilket medførte, at det var sukkerindholdet, der er karaktergivende for baren.\nDet er korrekt, at Bar1 indeholder glukosesirup, sukker og invertsukkersirup. Indholdet af disse ingredienser betyder imidlertid ikke, at det er indholdet af sukker, der er karaktergivende for Bar1. Det karaktergivende for Bar1 er, som nævnt i vores klage og ovenfor de små kugler af majs/ris der ligger oven på baren."\nHerudover har klageren den 2. november 2020 fremsendt følgende bemærkninger:\n"BTO på Bar2\nVi skal til BTO’en bemærke, at det er SKATs opfattelse, at baren skal tariferes i 1904 10, som omfatter "Varer fremstillet ved ekspandering eller ristning af korn eller kornprodukter". I BTO’en fremgår det, at baren er overtrukket med chokolade på sider og top. Dette er ikke korrekt, og det fremgår også af ingredienslisten oplistet i BTO’en, at produktet alene indeholder kakao og ikke chokolade.\nDet skal i den sammenhæng bemærkes, at sukker og sukkervarer, skal tariferes i toldtariffens kap 17. Dog fremgår det af kapitelbestemmelserne til kap. 17, at sukkervarer med indhold af kakao, skal tariferes i 1806, som omfatter "chokolade og andre tilberedte fødevarer med indhold af kakao".\nSKAT mener i BTO’en ikke, at der er tale om chokolade eller andre tilberedte fødevarer med indhold af kakao (sukkervarer med kakao), idet det er SKATs opfattelse, at der er tale om et kornprodukt, der er tilberedt ved ekstrudering i sammenblandede små kugler.\nNår en vare tariferes, skal det på baggrund af de almindelige tariferingsbestemmelser blandt andet ske ud fra, hvad der er karaktergivende for varerne på baggrund af en objektiv vurdering af varerne. Henset til at SKAT når frem til en tarifering i 1904 som et kornprodukt, kan det derfor tages, som et klart udtryk for, at SKAT er af den opfattelse, at hverken chokoladen eller sukkeret er det karaktergivende i produktet. Tværtimod lægger SKAT vægt på, at der er tale om et kornprodukt, hvorfor det er kornet, der er det karaktergivende. En afgivet BTO skal offentliggøres på EU-Kommissionens BTO-hjemmeside, og kan således få betydning for tariferingen af lignende varer i andre EU-lande. Derfor afgiver toldmyndighederne også kun BTO’er på baggrund af et meget gennemarbejdet grundlag/detaljeret analyse.\nDesuagtet denne klare konklusion om, at Bar2 er et kornprodukt og hverken er sukker- eller chokoladevarer, anlægger Skatterådet den tolkning, at der er tale om en sukkervare, når det kommer til definitionen af sukkervarer i chokoladeafgiftsloven.\nUanset hvordan sagen vendes og drejes, må en sukkervare i toldreglernes forstand (varekundskab som tarifering også refereres som) også være en sukkervare i chokoladeafgiftslovens forstand. Der kan ikke være forskellige forståelser af begrebet sukkervarer.\nI den forbindelse skal vi bemærke, at vi finder det underligt, at Skattestyrelsen mener, at en BTO’en ikke kan anvendes til at vurdere, om en varer er en sukkervarer eller ej, når nu lovgiver ved udformningen af dækningsafgiften har lagt stor vægt på, hvordan en given varer er tariferet ved vurderingen af, om en varer er omfattet af afgiftspligten for dækningsafgift.\nFor at sukrede korn kan blive omfattet af chokoladeafgiftslovens § 1, stk. 1, nr. 4 skal sukrede korn være tilsat essenser og farve, jf. ordlyden "….,sukrede korn o.lign. tilsat essenser og farve,….".\nSukrede betyder, at et produkt har en sukkercoating, dvs. er overtrukket eller sprøjtet med en sukkeropløsning/sukkeropløsning indeholdende essenser eller farve.\nDenne forståelse følger også af den praksis, der fremgår af Skattestyrelsens juridiske vejledning, hvorfra vi kan nævne:\nEt produkt, der anvendes som morgenmad og fremtræder som orangefarvede kugler (1 cm i diameter), der består af formalet majs og havre, som efter extrudering er tørret. Kuglerne er derefter sprøjtet med orange juice (koncentreret) og endelig sprøjtet (douchet) med en sukkeropløsning. Melmassen er tilsat farve. Produktet er omfattet af det afgiftspligtige vareområde.\nEt produkt anvendes som morgenmad og fremtræder som en brunlig blanding, der består af havregryn, Rice Krispies, kokosmel, farin, hærdet palmekerneolie, 0,94 % kakao, vanilje og ristet johannesbrød. Produktet er ikke omfattet af det afgiftspligtige vareområde, men er dækningsafgiftspligtig.\nDet produkt, som findes at være afgiftspligtig, er netop sprøjtet med både en essens og en sukkeropløsning, hvorved produktet bliver sukrede.\nDet andet produkt indeholder alene smagsstoffer/aroma i form af kakao og vanilje og således ikke er sprøjtet med en sukkeropløsning, hvorfor det ikke bliver omfattet af en afgiftspligtig.\nBar1 er hverken sukkercoatede eller på anden måde sprøjtet med en sukkeropløsning/sukkeropløsning tilsat essenser eller farvestof, men alene - som stort alle produkter - tilsat aromastoffer. Bar1 kan derfor i forhold til vurderingen om sukrede korn direkte sammenlignes med det ikke afgiftspligtige, hvorfor det helt i tråd hermed ikke falder under begrebet sukrede korn. I konsekvens heraf kan Bar1 derfor ikke være omfattet af afgiftspligten for "sukrede korn, o.lign. tilsat essenser og farve"."\nSkattestyrelsens bemærkninger til Skatteankestyrelsens indstilling af 4. januar 2021\nVed skrivelse af 15. januar 2021 har Skattestyrelsen erklæret sig enig i Skatteankestyrelsens indstilling til stadfæstelse af Skatterådets afgørelse.\nKlagerens bemærkninger til Skatteankestyrelsens indstilling af 4. januar 2021\nDen 19. februar 2021 har klageren fremsendt følgende bemærkninger:\n"Styrelsen indstiller, at Skatterådets svar stadfæstes.\nDet fremgår af indstillingen, at styrelsen lægger afgørende vægt på produktets smag og visuelle fremtræden, og at produktet både smager og dufter sødt af sukker, samt at produktets udseende og fremtoning på grund af de sukker-/sirupsglaserede kugler i samspil med den hvide bund tydeligt signalerer indhold af sukker. Det er derfor styrelsens opfattelse, at Bar1 skal anses som en sukkervare, der er omfattet af chokoladeafgiftslovens § 1, stk. 1, nr. 4, da indholdet af sukker er karaktergivende for produktet.\nVi har følgende bemærkninger til indstillingen.\nDet er ikke korrekt, at Bar1 dufter sødt af sukker, da sukker på ingen måde dufter.\nDet er heller ikke korrekt at den hvide bund signaler indhold af sukker. Den hvide bund er en mælkeforbindelse og signaler klart og tydeligt association til mælk.\nEndvidere er det ikke korrekt, at sukkerindholdet er karaktergivende for Bar1. Det karaktergivende er de små kugler af majs/ris der ligger oven på baren.\nDet er korrekt, at ifølge Østre Landsrets dom i SKM2015.654.ØLR er chokoladeafgiftsloven tiltænkt et bredt anvendelsesområde. Den pågældende sag vedrørte imidlertid en vurdering af forståelsen af begrebet "chokoladevarer" i chokoladeafgiftslovens § 1, stk. 1, nr. 1, og landsretten lægger i dommen også vægt på en naturlig sproglig forståelse af begrebet "chokoladevarer".\nLandsretten vurderer og tager i dommen ikke stilling til begrebet "sukkervarer af enhver art" i chokoladeafgiftslovens § 1, stk. 1, nr. 4. Derfor kan dommen ikke umiddelbart anvendes i denne sag. Hertil kommer, at en naturlig sproglig forståelse af begrebet "sukkervarer af enhver art" alene medfører, at begrebet kun omfatter varer, der er fremstillet af sukker, såsom som bolsjer mv.\nDette støttes også af, at "sukkervarer af enhver art" i bestemmelsen nævnes sammen med konfekt, bolsjer, dragévarer, skummasse, skumvarer, fondant, sukrede korn o.l. tilsat essenser eller farve. Begrebet "sukkervarer af enhver art" skal således ses i sammenhæng med konfekt, bolsjer, dragévarer, skummasse, skumvarer, fondant, sukrede korn o.l., hvorfor betegnelsen "sukkervarer af enhver art" kun finder anvendelse på produkter, der ligner eller er sammenlignelige med konfekt, bolsjer mv.\nHvis lovgiver havde tiltænkt et bredere indhold af betegnelsen "sukkervarer af enhver art" end varer, der er sammenlignelig med bolsjer mv. er det vores opfattelse, at lovgiver ville have ladet det fremgår klart af chokoladeafgiftsloven.\nTarifering og chokoladeafgiftsloven\nStyrelsen finder ikke, at SKATs BTO af [dato] 2017 kan føre til et andet resultat, idet der ikke nødvendigvis er sammenhæng mellem tariferingen efter Toldtariffen og rubriceringen efter chokoladeafgiftslovens regler. Vi skal hertil bemærke, at når lovgiver i chokoladeafgiftslovens § 22, stk. 1 anfører Toldtarifs positioner som afgørende for hvilke varer, der er omfattet af dækningsafgiften må det naturligvis skyldes, at der er en sammenhæng mellem tariferingen efter Toldtariffen og rubriceringen efter chokoladeafgiftsloven. Vi henviser i øvrigt til vores bemærkninger i vores brev af 2. november 2020. Vi skal også bemærke, at styrelsen selv på kontormødet bad om at se BTO’en. Vi forventer derfor også, at styrelsen vil lade den indgå i sin vurdering af sagen.\nUdvidelse af afgiftspligtigt vareområde\nMed sin indstilling lægger Skatteankestyrelsen op til at udvide det afgiftspligtige område udover, hvad lovgiver oprindelig havde tiltænkt ved indførelsen af loven i 1922 samt ved de senere ændringer i 1955 og 1968. Det har på intet tidspunkt været hensigten, at varer er omfattet af chokoladeafgiftsloven alene fordi de indeholder en vis mængde sukker eller er formet som en bar.\nDer er en lang række produkter, der har samme sukkerindhold, som Bar1 eller et højere sukkerhold uden at produktet anses for "sukkervarer af enhver art". Eksempelvis er sukkerindholdet i syltetøj og marmelade ofte mellem 40 og 60%. Selv ketchup kan indeholde op til 30 % sukker.\nDet er vigtigt at holde sig for øje, at chokoladeafgiften er en afgift på chokolade og slik, og ikke en afgift på sukker eller på morgenmadsprodukter. Bar1 er et morgenmadsprodukt - i fagsprog kaldet Breakfast Cereal og ikke et slikprodukt De små kugler af majs og ris i Bar1 er helt sammenlignelig med indholdet i morgenmadsprodukter af Pops-typen, f.eks. X, som indtages med mælk.\nDet er fast praksis, at morgenmadsprodukter, der indeholder afgiftspligtige bestanddele alene er omfattet af dækningsafgiften. Det kan efter vores opfattelse ikke have betydning om produktet er formet som en bar eller ej. Med andre ord alene det forhold, at produktet er formet som en bar, kan ikke tilsidesætte den praksis vi har for morgenmadsprodukter.\nHvis Landsskatteretten fastholder Skatteankestyrelsens indstilling vil der således være tale om en afgiftsmæssig forskelsbehandling."\nRepræsentanten udleverede på retsmødet vareprøver af Bar1 til rettens medlemmer samt Skattestyrelsens repræsentant.\nRepræsentanten fastholdt påstanden om, at Bar1 alene er dækningsafgiftspligtig i henhold til chokoladeafgiftslovens § 22 og gennemgik sine anbringender i overensstemmelse med de skriftlige indlæg.\nSkattestyrelsen fastholdt indstillingen om, at Skatterådets bindende svar stadfæstes og redegjorde for sine anbringender i henhold til tidligere udtalelser.\nNår der i det følgende henvises til chokoladeafgiftsloven, er dette henvisninger til den dagældende lov om afgift af chokolade- og sukkervarer m.m., jf. lovbekendtgørelse nr. 1010 af 3. juli 2018, samt senere lovændringer frem til tidspunktet for Skatterådets bindende svar.\nChokoladeafgiftsloven bygger på den daværende Lov om Omsætningsafgift af Chokolade- og Sukkervarer m.m., som blev indført ved lov nr. 254 af 12. juni 1922. Af forarbejderne til loven følger det, at hensigten med indførslen af afgiften var en forøgelse af luksusbeskatningen. Det afgiftspligtige vareområde er efterfølgende blevet udvidet bl.a. ved lov nr. 22 af 11. februar 1955, men formålet er blevet opretholdt.\n"1. Chokolade og chokoladevarer, kakaomasse, kakaopulver, kakaosmør og kakaopræparater af enhver art.\n9. Andre varer, der efter en samlet bedømmelse af deres beskaffenhed og anvendelse og den måde, hvorpå de markedsføres, kan betragtes som efterligninger af eller erstatningsvarer for de varer, der er nævnt under 1-7."\nDer skal betales dækningsafgift ved import af varer, som ikke i sig selv er afgiftspligtige i henhold til chokoladeafgiftslovens kapitel 1, men som indeholder afgiftspligtige bestanddele, jf. chokoladeafgiftslovens § 22, stk. 1-3:\n"Af varer under toldtariffens pos. 1806, 1901, 1904, 1905, 2008, 2106 og 2202, der ikke i sig selv er afgiftspligtige efter kapitel 1, men som indeholder afgiftspligtige bestanddele, svares ved indførsel fra steder uden for EU eller fra visse områder, der ikke er omfattet af de pågældende EU-landes afgiftsområde, en dækningsafgift. Afgiften afregnes efter reglerne i toldlovens kapitel 4, jf. dog stk. 2.\nStk. 3. Ved modtagelse af varer fra andre EU-lande svares afgiften i forbindelse med varemodtagelsen her i landet. Bestemmelserne i lovens § 10 a finder tilsvarende anvendelse."\nFor sin afgørelse lægger Landsskatteretten de faktiske oplysninger vedrørende sammensætningen af produktet, Bar1, som klageren har fremsendt til Skattestyrelsen, til grund. Produktet består således primært af kornsorter (36,1 %), sukker/sukkerarter (34,55 %) og mælk/mælkepulver (11,22 %). Herudover består produktet af fugtighedsbevarende middel (glycerol, sorbitolsirup), solsikkeolie, kokosfedt, vitaminer og mineraler (kalcium, niacin, pantothensyre, folsyre, B6, riboflavin), maltodextrin, salt, solsikkelecitin, dextrose, surhedsregulerende middel (trinatriumfosfat), naturlig aroma, antioxidationsmiddel (tocoferolriga/tokoferolrigt ekstrakt).\nAfgørende for, om der skal betales dækningsafgift af en vare i henhold til chokoladeafgiftslovens kapitel 3, er, at varen, der indføres her til landet, ikke i sig selv er afgiftspligtig efter lovens kapitel 1.\nChokoladeafgiftslovens § 1, stk. 1, nr. 4, omfatter konfekt, bolsjer, dragévarer, skummasse, skumvarer, fondant, sukrede korn og lign. tilsat essenser eller farve samt i øvrigt sukkervarer af enhver art. Retten finder, at det afgørende for vurderingen af, om det omhandlede produkt er omfattet af afgiftspligten i § 1, stk. 1, nr. 4, i nærværende sag er, om produktet kan anses som enten sukrede korn og lign. tilsat essenser eller farve, eller som en sukkervare af enhver art. Retten bemærker i den henseende, at chokoladeafgiftsloven er tilsigtet et bredt anvendelsesområde, og at der ved vurderingen af, om det omhandlede produkt kan anses som en sådan sukkervare omfattet af chokoladeafgiftslovens § 1, stk. 1, nr. 4, skal lægges vægt på, om sukkeret er karaktergivende for produktet. For den vurdering finder retten, at der bl.a. skal tages hensyn til den relative mængde af sukker i varen, hvor fremtrædende sukkersmagen er, og om produktet visuelt fremtræder som værende af sukker.\nProduktet er tilsat i alt ca. 34 % sukkerarter. Sukkerarter er dermed en af produktets hovedingredienser, idet det alene overgås af indholdet af kornsorter, der udgør 36,1 %. Retten finder på den baggrund, at indholdet af sukker udgør en sådan relativ mængde, at det i hvert fald ikke uden videre kan føre til, at produktet ikke kan anses som en sukkervare. Retten lægger imidlertid afgørende vægt på produktets smag og visuelle fremtræden. Retten finder på baggrund af den fremlagte vareprøve i overensstemmelse med Skatterådet, at produktet både smager og dufter sødt af sukker, og at produktets udseende og fremtoning på grund af de sukker-/sirupsglaserede kugler i samspil med den hvide bund tydeligt signalerer indhold af sukker. Henset til disse forhold, finder retten, at Bar1 skal anses som en sukkervare, der er omfattet af chokoladeafgiftslovens § 1, stk. 1, nr. 4, da indholdet af sukker er karaktergivende for produktet.\nRetten finder i øvrigt ikke, at klagerens henvisning til SKATs BTO af [dato] 2017 kan føre til et andet resultat, idet der ikke nødvendigvis er sammenhæng mellem tariferingen efter Toldtariffen og rubriceringen efter chokoladeafgiftslovens regler. Retten bemærker i den henseende tillige, at en vare kan have flere forskellige karaktergivende egenskaber.\nHenset til at produktet, Bar1, falder inden for det afgiftspligtige område i chokoladeafgiftslovens kapitel 1, jf. chokoladeafgiftslovens § 1, stk. 1, nr. 4, vil der ikke skulle svares dækningsafgift efter chokoladeafgiftslovens § 22 ved import her til landet.\nLandsskatteretten stadfæster derfor Skatterådets bindende svar af 5. marts 2020, hvorved det fremlagte spørgsmål besvares med "nej".


For information om, hvordan man kan tabe sig hurtigt uden slankekure, mange tror, fordi at bevare sundhed og skønhed - det er drømmen om de fleste mennesker. Den mest effektive metode, uden tvivl, er organiseringen af en sund livsstil. Selv om det lyder meget simpelt, dem, der har besluttet at ændre, snarere afvente med alvorlige vanskeligheder. For at overvinde modstanden i traditioner i kost og observere dens tilstand er altid svært. Derfor er mange henvender sig til piller og ekstreme kostvaner for vægttab, som desværre ikke er farligt for helbredet kun under nøje overvågning af erfarne læger.\nOg dog, hvordan man kan tabe sig uden slankekure og piller på egen hånd? En afbalanceret kost og indtag på mindst 2 liter vand om dagen - disse foranstaltninger er meget effektive. Hvad er måder, du kan tilbyde mere?\nFødevarer, der hjælper med at forbedre fordøjelsen og hjælper med at tabe sig uden slankekure og piller omfatter følgende:\nkrydderier - chili peber, ingefær, kanel;\nDrikkevarer - kaffe (ikke øjeblikkelig og jord), grøn te;\nHvordan du hurtigt tabe sig uden slankekure?\nBenægtelse af fødevarer bidrager til udmattelse, men fordi ingen vil tilføje styrke. Samtidig, skal strømmen være organiseret på en sådan måde, at den ekstra vægt ikke belaster kroppen, og det fordøjet mad er øget vitalitet. Til dette formål, velegnet til mange kendte retter:\nvegetabilske supper med tilføjelse af lavt kalorieindhold creme og jord havregryn er meget nyttigt og behageligt at smagen;\nProdukter med klid - en stor hjælp fordøjelsessystemet (ved at tilføje klidmel bliver bedre fodres, og mængden af mad, og antallet af forbrugte kalorier er mindre end);\nFriske kål, agurker, radiser, gulerødder og tomater forhindrer optagelsen af kulhydrater, så det er tilrådeligt at salater af grøntsager var på menuen hver dag;\ntil salater er gode naturlige yoghurt og fedtfattig blød ost;\nsarte grøntsager, dampet, anses for at være meget nyttigt for fordøjelsen;\ni halvdelen af kød koteletter kan erstatte mosede bønner (sort eller brogede);\nprotein shakes, herunder hjem-kogte. Det kan blandes i blenderen 150 g skummetmælk eller yoghurt med eventuelle bær og vanille sukker. Af tilsætningsstoffer, foruden bær, er meget udbredt korn, frugt, urter. Kefir blanding af ingefær og honning vand kogt med kanel knivspids bemærkelsesværdigt aktiverer stofskiftet.\nKorrekt organisere kost\nMængden af fødevarer bør fordeles på 4-5 receptioner at reducere overdreven belastning på fordøjelsesorganerne. Sandsynligvis den vigtigste er, hvordan du hurtigt tabe sig uden slankekure - et forbud mod over-spisning.\nInklusion i træningstilstand foretrukne sport øvelser, samt en særlig skabelse af en positiv holdning - alt dette med ordentlig ernæring vil give vores krop at opleve den virkelige glæde af de almindelige dagligdags anliggender og sikre energiforsyningen i tilfælde af uforudsete vanskeligheder.\nNu hvor du ved, hvordan man tabe sig hurtigt uden slankekure. Pas på dit helbred!\nHvorfor har vi brug for motion for at tabe en person?\nInteressant spørgsmål: Hærdet bacon - hvad mad? Madlavning bacon alene\nSådan ændrer verber? Verbum varierer fra tid til anden, med tallene, af slægterne


Skat.dk: Nye betingelser for elhandelsvirksomheder ved levering af elektricitet som følge af engrosmodellen\n31 Mar 2016 10:02\nElhandelsvirksomheder, som leverer elektricitet til en aftager med et aftagenummer\nDer sker en række ændringer af elafgiftsloven som følge af indførelsen af engrosmodellen fra 1. april 2016. I nyhedsbrevet beskrives de overordnede betingelser for elhandelsvirksomheder i forhold til elafgiftsloven ved levering af elektricitet, efter at engrosmodellen træder i kraft.\nFolketinget har vedtaget en række ændringer af elafgiftsloven som følge af indførelse af engrosmodellen, som træder i kraft den 1. april 2016. (Lov nr. 578 af den 4. maj 2015).\nDer er endvidere udstedt bekendtgørelse nr. 1083 af 7. september 2015 om dokumentation af elafgiftsforhold og om registrerede virksomheders overførsel af oplysninger om elafgiftsforhold til Energinet.dk.\nEngrosmodellen indebærer bl.a., at elforbrugerne kun vil modtage elregninger fra elhandelsvirksomhederne. Netvirksomhederne fortsætter med at være registrerede virksomheder efter elafgiftsloven og stå for opkrævning og afregning af elafgift til SKAT. Netvirksomhederne fakturerer elafgifter henført til de enkelte aftagenumre til elhandelsvirksomhederne.\nDette nyhedsbrev indeholder følgende information om betingelser, som elhandelsvirksomheder skal opfylde ved levering af elektricitet efter at engrosmodellen træder i kraft:\nRegler for indhold i købsaftalen mellem elhandelsvirksomhed og elforbruger\nRegler om fakturering af elafgifter\nElhandelsvirksomheder skal foretage verifikation af særlig afgiftsforhold og elafgift på fakturaer\nDatahubben er en it-platform, der ejes og drives af Energinet.dk, og som håndterer måledata, stamdata, nødvendige transaktioner og kommunikation mellem elmarkedets aktører i Danmark.\nVed særlige afgiftsforhold menes der i dette nyhedsbrev følgende forhold:\nVE-el undtaget fra elafgift til elproducenter (aftagenummer) omfattet af timebaseret opgørelse (Elforbrugere under den permanente ordning for VE-anlæg)\nleverancer af elektricitet uden elafgift til virksomheder (aftagenummer), som erhvervsmæssigt afsætter elektricitet og til forbrugsvirksomheder, begge registreret efter elafgiftsloven\nleverancer af elektricitet til elvarmekunder (elopvarmede helårsboliger i BBR)\nVE-el undtaget fra elafgift til elproducenter (aftagenummer) omfattet af årsbaseret opgørelse (Elforbrugere under den midlertidige ordning for VE-anlæg).\nHvis særlige afgiftsforhold gør sig gældende for elforbrugerens aftagenummer skal dette fremgå af købsaftalen mellem elforbrugeren og elhandelsvirksomheden og det skal fremgå, hvilket særligt afgiftsforhold der er tale om.\nDet skal endvidere fremgå af aftalen, at elforbrugeren er forpligtet til straks at meddele eventuelle ændringer i det særlige afgiftsforhold sammen med oplysning om tidspunktet for ændringens indtræden til elhandelsvirksomheden.\nElhandelsvirksomheden skal på grundlag af aftalen indmelde i datahubben, hvis særlige afgiftsforhold eller ændringer i særlige afgiftsforhold gør sig gældende for elforbrugerens aftagenummer.\nElhandelsvirksomheden må derudover ikke indmelde oplysninger om særlige afgiftsforhold eller foretage ændringer i særlige afgiftsforhold for et aftagenummer i datahubben. Dermed vil det kun være relevante oplysninger, herunder oplysning om bortfald af et særligt afgiftsforhold for et aftagenummer, modtaget fra elforbrugeren, som elhandelsvirksomheden må indmelde i datahubben.\nElhandelsvirksomheden må dermed ikke på egen hånd uafhængigt af oplysninger fra en elforbruger indmelde oplysninger om særlige afgiftsforhold for elforbrugeren i datahubben.\nElhandelsvirksomheden skal ikke indmelde og verificere særlige afgiftsforhold for et aftagenummer, som en registreret virksomhed har overdraget oplysninger om til Energinet.dk, og som er registreret i datahubben før den 1. april 2016.\nHvis der sker ændringer i det særlige afgiftsforhold for aftagenummeret efter den 1. april 2016, skal elhandelsvirksomheden indmelde og verificere ændringen.\nAngivelse af CVR- eller SE-nr. for den momsregistrerede virksomhed\nFor momsregistrerede virksomheder er godtgørelse af elafgift efter bestemmelser i elafgiftsloven bl.a. betinget af, at det fremgår af købsaftalen mellem den momsregistrerede virksomhed og elhandelsvirksomheden, at køber er en momsregistreret virksomhed med angivelse af CVR- eller SE-nr. for momsregistreringen.\nDen momsregistrerede virksomhed skal selv oplyse dens aktuelle CVR- eller SE-nummer til elhandelsvirksomheden.\nVed salg af afgiftspligtig elektricitet fra en elhandelsvirksomhed, skal der udstedes en faktura, som indeholder oplysninger om:\nsælgers navn og adresse,\nvaremodtagers (købers) navn,\nVed salg af elektricitet til en momsregistreret virksomhed skal fakturaen derudover oplyse om virksomhedens CVR- eller SE-nummer. Det samme gælder ved salg af elektricitet til forbrugere af kørestrøm til drift af eltog til personbefordring.\nFor momsregistrerede virksomheder er godtgørelse af elafgift efter bestemmelser i elafgiftsloven bl.a. betinget af, at fakturaen oplyser CVR- eller SE-nummer.\nElhandelsvirksomheden må ikke forudfakturere elafgift til erhvervskunder (momsregistrerede virksomheder mv.).\nI forbindelse med salg af afgiftspligtig elektricitet til erhvervskunder (momsregistrerede virksomheder mv.). må elhandelsvirksomheder dermed ikke påføre oplysning om elafgift for en forbrugsperiode på fakturaen, før netvirksomheden (den registrerede virksomhed) har udstedt en faktura, som omfatter afgiftsbeløbet for perioden. Elhandelsvirksomheden har dog mulighed for at fakturere elafgift til de enkelte erhvervskunder, når oplysningerne om elafgiften er tilgængelig i datahubben, og elafgiften i øvrigt vil være omfattet af en faktura fra netvirksomheden til elhandelsvirksomheden senere i samme måned.\nElhandelsvirksomheden må derimod udstede en separat faktura for leverancen af elektricitet uden elafgift til en momsregistreret virksomhed, før elhandelsvirksomheden har modtaget en faktura fra netvirksomheden.\nElhandelsvirksomheden skal verificere i datahubben, at oplysninger om særlige afgiftsforhold eller ændringer i særlige afgiftsforhold for et aftagenummer stemmer med oplysninger, som elhandelsvirksomheden har modtaget fra elforbrugeren, som er omfattet af aftagenummeret, og som fremgår i købsaftalen.\nHvis elhandelsvirksomheden i forbindelse med verifikationen konstaterer, at et særligt afgiftsforhold, som er registreret i datahubben, ikke kan verificeres, skal elhandelsvirksomheden straks meddele dette med angivelse af aftagenummeret og andre relevante oplysninger til den registrerede virksomhed (netvirksomheden).\nOplysning om elafgift på fakturaer\nElhandelsvirksomheden skal for dens beholdning af aftagenumre i datahubben løbende verificere, at reglerne om fakturering af elafgift til momsregistrerede virksomheder foregår således, at der ikke sker forud fakturering af elafgift.\nDet samme gælder fakturering af elafgift for elektricitet i form af kørestrøm til drift af eltog til personbefordring.\nKravet om verifikation gælder for fakturaer, der indeholder oplysning om CVR- eller SE-nummer for momsregistreringen og forbrugeren af kørestrøm.\nDokumentation for de foretagne verifikationer\nElhandelsvirksomheden skal på forlangende over for SKAT kunne fremvise dokumentation for de foretagne verifikationer.\nMere information og spørgsmål\nHvis I har spørgsmål til de nye regler, er I velkomne til at ringe til SKAT på telefon 72 22 28 10.\nI kan læse mere om ændringen af elafgiften og engrosmodellen i SKATs Den juridiske vejledning, afsnit E.A.4.3 - Elektricitet.\nOpmærksomheden henledes bl.a. på:\nafsnit E.A.4.3.7.10 om elhandelsvirksomheders fakturering af elafgift fra 1. april,\nafsnit E.A.4.3.7.12 om krav til oplysning om afgiftens størrelse til momsregistrerede virksomheder,\nafsnit E.A.4.3.10.2 om elhandelsvirksomheders indmelding af særlige afgiftsforhold i datahubben,\nafsnit E.A.4.3.10.3 om verifikation, der foretages af elhandelsvirksomheder og\nafsnit E.A.4.3.10.5 om opgaver mv. som følge af elhandelsvirksomheders og Energinet.dks verifikation.


Spider Regler og instruktioner | GameDuell\n"Spider-Solitaire" er en af de mest kendte varianter af kortspillet Solitaire. Der anvendes 2 spil kort, hvilket svarer til 104 kort i alt.\nDin opgave er, at sortere så mange kort som muligt efter kulør (Hjerter, Ruder, Spar og Klør). Kombiner de 104 kort så hurtigt som muligt. Så snart du har arrangeret kortene korrekt i en søjle, bliver de automatisk flyttet til sorterings-stakkene.\nDu begynder med de kort, som allerede ligger på bordet.\nSorterings-stakke: Der er 8 sorterings-stakke placeret nederst til venstre. Sorterings-stakkene er tomme når spillet starter. Kort sorteret efter kulør, bliver automatisk flyttet til sorterings-stakkene.\nSøjler: Når spillet starter, er 54 ud af de 104 kort placeret i de 10 søjler øverst. På de 4 stabler til venstre, ligger der 5 skjulte kort. På de resterende stabler ligger der 4 skjulte kort. Øverst, ligger der på hver af disse søjler et åbent kort. Altså et kort med billedsiden op.\nRest-stakke: De resterende 50 kort er fordelt i 5 stakke med 10 kort i hver. Disse befinder sig til højre for jokeren. Hvert af de øverste kort i rest-stakkene er synligt.\nAt flytte kort:Du kan kun placere et kort (eller en kortstak) oven på kort, som har en værdi på præcist 1 over det kort du flytter. F.eks. 9 på 10 eller Es på 2 (ikke 9 på 8 eller 2 på Es). Kort kan placeres oven på andre kort, uanset farve (sort eller rød) og uanset kulør (Hjerter, Ruder, Spar, Klør). Stakke (eller dele af stakke) kan kun flyttes hvis de er i samme farve og kulør. Flyttes det sidste åbne kort i en stak, bliver det øverste skjulte kort automatisk synligt.\nTomme søjler:Du må flytte enkelte eller stakke af kort til en tom søjle, efter behag.\nVend nye kort:Når du ikke længere har flytbare kort til rådighed, kan du klikke på en rest-stak. Dette vender automatisk 10 kort, som fordeles mellem de 10 søjler. De 10 kort fordeles derved enkeltvis på hver søjle, med billedsiden op. Nye kort kan kun lægges ud, hvis der ligger mindst et kort på hver søjle. Der kan vælges frit mellem søjlerne.\nDette spil er meget simpelt at styre.\nFor at flytte et kort, klikker du på kortet med venstre museknap. Hold knappen nede og træk kortet med musen. Hvis kortet ikke kan placeres på den ønskede stak, flyttes det automatisk tilbage til udgangspositionen, når du slipper musetasten.\nDu kan flytte en stak med kort ved at klikke på det højeste kort i stakken. En stak flyttes på samme måde som et enkelt kort (træk og slip).\nDu kan få nye kort, ved at klikke på en af rest stablerne. Straks bliver 10 nye kort delt ud og placeret øverst på stakkene, med billedsiden op.\nNår du afsluttet en hel række af kort (samme kulør fra Konge til Es), bliver hele rækken automatisk flyttet til sorterings-stakken.\nDu kan fortryde de sidste 5 træk ved at klikke på "fortryd" knappen. Det koster 50 point for hvert træk du fortryder. Har du ikke point nok, kan du ikke fortryde et træk.\nJoker feltet er placeret mellem rest- og sorterings-stakkene. Du kan placere ethvert kort i joker feltet og på den måde arbejde dig ud af en fastlåst situation. Der kan altid kun placeres et kort i joker feltet, ad gangen. Fjerner du kortet fra joker feltet bliver feltet igen ledigt. Dermed kan der igen placeres et kort, hvis der skulle blive brug for det.\nDu modtager 20 point for hvert kort du vender.\nDu modtager 100 bonus point for hver afsluttet række (samme kulør fra Konge til Es).\nDu modtager 250 bonus point, hvis du fuldfører spillet.\nDu modtager 5 point i tidsbonus, for hvert sekund, hvis du fuldfører spillet før tid.\nDu fratrækkes 50 point, hver gang du fortryder et træk.\nHvis du fortryder et træk og dette medfører, at der flyttes kort fra en sorterings-stak til en søjle, vil tidligere tildelte point blive fratrukket.\nTømmer du en søjle, modtager du en engangsbonus på 100 point (dvs. maksimalt 1000 point for alle 10 søjler).\nTænk dig om, inden du flytter kortene. Godt nok modtager du bonus point, hvis du fuldfører spillet hurtigt, men hurtigt spil medfører ofte strategiske fejl. Find en fornuftig løsning til at fjerne alle kort, uden at ødelægge dine chancer for at vinde. Joker feltet kan være en stor hjælp i vanskelige situationer. Når du har flyttet alle 104 kort til rest-stakken, har du fuldført spillet.


Med en baggrund som konstruktør fra entreprenørsiden i byggeriet, havde jeg behov for en genopfriskning i Revit inden jobstart hos en arkitekt.\nSå fremfor at gennemgå et oplæringsforløb, valgte jeg at udnytte tiden imellem de to jobs og deltage på et kursus for ledige. Det er et par år siden, at jeg har tegnet i Revit, så kurset har virkelig styrket min tegnetekniske kunnen og givet mig indblik i, hvordan jeg udnytter de forskellige funktioner i Revit bedst og mest effektivt muligt, så jeg føler mig godt rustet til at starte i det nye job.\nDerudover har undervisningsforløbet været så godt tilrettelagt og tilpasset mit behov som kursusdeltager, at der også har været plads til at gå udover pensum, så jeg har fået endnu mere viden med mig.\nLæs mere om 6 uger - Digitalt Byggeri - Revit Architecture, BIM - Projektering 1+2+3 Del


Kildeskovshallens Fysioterapi - Gentofte Kommune\nVi tilbyder forskellige behandlings- og træningsformer indenfor fysioterapi med og uden henvisning. Desuden har du mulighed for at få massage på klinikken.\nKildeskovshallens Fysioterapi har et unikt koncept i fysioterapisammenhænge – vi kan nemlig tilbyde flere træningsfaciliteter samlet under samme tag: Ud over et dejligt kliniklokale, har vi styrketræningssal, varmtvandsbassin samt diverse idrætssale mm.\nDerfor kan vi sammensætte det perfekte behandlingsprogram, individuelt tilpasset, så et behandlingsforløb hos os både kan indeholde træning og behandling. Fx har vi både træning individuelt og på hold, i varmtvand samt på land. Briksbehandling på klinikken eller behandling i eget hjem, hvis ikke du har mulighed for at komme til os. Desuden tilbyder vi vedligeholdende træning eller almindelig motion, på et af vores hold i varmtvandsbassinet eller styrketræningssalen. Med andre ord kan vi tilbyde et komplet behandlingsforløb til dig.\nVi tilbyder desuden massage, enten med fokus på en skade eller som ren wellness. Prøv bl.a. en gang afslappende massage efter svømmeturen eller træningen.\nKildeskovshallens Fysioterapi består af fem fysioterapeuter, en massør og en sekretær.\nVi har stor erfaring i generel skadesbehandling af hele bevægeapparatet, såsom hold i ryg/nakke, tennis- og golfalbuer, spændingshovedpiner, artrose mv.\nlæs mere på www.kildeskovfys.dk\nI vores træningssal tilbyder vi genoptræningsprogrammer for alle typer af skader i bevægeapparatet, f.eks. hofte-, knæ-, skulder og rygskader. I den store træningssal gennemfører vi også træningsforløb med sigte på at styrke div. kredsløbsproblemer. Vi udarbejder træningsprogrammer som er individuelt tilpasset. Efterfølgende finder vi sammen ud af, om det videre forløb vil give det bedste resultat med individueltræning eller holdtræning.\nMan behøver ikke være skadet eller syg, for få glæde af vores mange træningstilbud. Motionister er også velkomne til at få udformet et individuelt program og melde sig til et af vores hold.\nSelv dem som normalt ikke er begejstret for vand, må overgive sig – vandet i bassinet holder nemlig en temperatur på 33 grader. Vandets opdrift gør, at øvelser som vil være vanskelige at udføre i en træningssal nemt gennemføres i vandet.\nBassintræning kan anbefales til alle – såsom gigtpatienter, hofte- og knæopererede, personer med ryg/skulder/nakke-problemer, samt de mange som bare har lyst til at røre sig.\nDer er specielt handicapvenligt omklædningsrum, med kørestol på stedet, samt elektrisk stolelift ved bassinet – aftal med os hvis du har behov for hjælp. Vi tilbyder både hold- og individuel træning hele ugen – ring og hør nærmere!\nLink til kildeskovshallens Fysioterapi


The York House - Sammenlign Hotelpriser Hartlepool\nBillige Hoteller > Hoteller efter land > Hoteller i Storbritannien > Hoteller i Hartlepool > The York House\nThe York House185-187 York Road, Hartlepool, Storbritannien Vis kort\nThe York House: Find foto, anmeldelser, information, udstyr og sammenlign priser for 4 stjerner i Hartlepool, Storbritannien.\nDette bed and breakfast ligger i Hartlepool kun 10 minutters gang fra Victoria Park. Dette bed and breakfast er optimalt beliggende i centrum af byen.Faciliteter på bed and breakfast er f.eks opbevaring af bagage, trådløst internet på offentlige steder og familie/ekstra stort værelse. Faciliter på bed and breakfast omfatter blandt andet tv opholdsstue og renseri. Bed and breakfasts flersprogede stab er til rådighed for at hjælpe med lokal viden når Hartlepool skal besøges.Alle værelser på bed and breakfast er udstyrede med hårtørrer, vækkeur og te/kaffe-faciliteter. Samtlige værelser byder på faciliteter som skrivebord og telefoner.Gæsterne kan vågne op til engelsk morgenmad alle ugens dage før de begiver sig ud i Hartlepool på sightseeing. Hvis de besøgende vælger at spise på bed and breakfast, serverer restauranten kun middagsmad. Der er også mange barer og caféer i nærheden.Bed and breakfasts optimale beliggenhed giver de besøgende let adgang til adskillige populære steder og attraktioner. Gæster kan nemt udforske området; så som Middlesbrough som kun er 30 minutters kørsel fra bed and breakfast.\nGenerelRestaurant, Bar/Lounge, Kaffe-/te-faciliteter, HårtørrerTjenesterRenseri, Flersproget personale, Vaskeservice, Skrivebord, Opbevaring af bagageInternetInternetforbindelse (trådløs)\nBrugere, som kiggede på The York House kiggede også på disse 4 stjerner Hartlepool hoteller:\nGenerel vurdering: 7.75/10Rengøring: 8.95/10Service: 8.49/10Udstyr: 7.8/10Beliggenhed: 8.4/10Mad: 7.8/10Værelser: 8.93/10baseret på 25 anmeldelser\nNærmeste hotellerBEST WESTERN The Grand Hotel


Lav det perfekte frieri til din kæreste – Amager Mølle Bladet\nLav det perfekte frieri til din kæreste\nHar du mødt dit livs kærlighed, og drømmer du om at gøre jeres kærlighed helt officielt? Så overvejer du nok allerede at fri. Det er en kæmpe beslutning at vælge at spørge om nogens hånd i ægteskab, så det er vigtigt for mange, at det bliver helt perfekt. Her kan du læse mere om, hvordan du kan planlægger det perfekte frieri.\nDet, som mange husker mest fra deres frieri, er stedet, hvor det skete. Her er det vigtigt, at man kender sin kæreste godt. Det er ikke alle, som vil synes, at det er sødt eller romantisk, hvis du frier foran en masse folk. Det kan nogle gange gøre, at de føler sig presset til at sige ja. Dog er der også andre, som gerne vil vise deres kærlighed frem, og her kan det være perfekt at vælge et meget offentligt sted. Når du har fundet stedet, så skal du bruge en ring. Find en flot vielsesring hos Guldsmykket.\nHvis du gerne vil gøre det så personligt som muligt, så kan det være en god ide at tage hen til deres yndlingssted. Det kan være alt fra en bestemt park til deres yndlingsrestaurant. Du kan også vælge et sted, som har betydning for jer som par. Det kan være det sted, hvor I mødte hinanden, eller der, hvor I havde jeres første date sammen. Der er mange veje, man kan gå, så det handler om at tænke på, hvor ens partner er mest tilpas.\nFind en god situation\nHvis du gerne vil have din kæreste et bestemt sted hen, så kan det godt være en god ide at have en god grund til at tage derhen. Her kan du planlægge en masse vildt med deres venner og familie, så de bliver overrasket, når du frier. Her kan du finde en del inspiration fra bøger eller nettet, hvor folk er gået all-in på deres frieri. Det kan også være, at de bare gerne vil nyde dette øjeblik kun med dig.\nSelvom meget af dette handler om at gøre din kæreste tilpas, så de ikke føler sig presset til at lave et bestemt valg, så skal du også være godt tilpas i situationen. Du skal helst ikke føle dig presset til at gøre bestemte ting for at overraske din kæreste mest muligt.\nFind de smukkeste vielsesringe\nMeget af dette handler om at finde de smukkeste vielsesringe. Du vil gerne finde en ring, som er så personlig som muligt. Tit vil man også gerne finde en ring, som minder så meget som muligt om din kæreste. Dog er dette ikke den sidste ring, som I skal bruge i forbindelse med et ægteskab. Hvis din partner siger ja, så skal I have fundet de perfekte vielsesringe. Her kan man vælge at gå mange forskellige veje. De kan både være helt klassiske eller mere personlige, hvis du er mere til det. Der er mange forskellige steder, hvor du kan finde både forlovelsesringe og vielsesringe. Nogle gange kan du endda kombinere begge på en fin måde.\nPrevSundhedsprodukter er populære gennem e-handel\nNextSupplér din have med sandsten


Sojabønner og gas vil flyde til EU - uanset Junckers løfte til Trump\nEU vil skrue op for importen af flydende naturgas og sojabønner, har EU-Kommissionens formand, Jean-Claude Junckers, lovet den amerikanske præsident, Donald Trump. Importstigningerne var dog også kommet uden Junckers hjælp. Det skriver Berlingske Business.\nFintech-virksomheden Hiveonline bliver første gæst i Finanstilsynets fintech-sandkasse. Blandt målene er, at tilsynet skal blive klædt bedre på til at forstå de nye teknologier. Det skriver Berlingske Business.\nFacebooks aktieværdi faldt med værdien af McDonald's\nManglende vækst i antallet af brugere får Facebooks aktiekurs til at falde kraftigt på trods af et kvartalsregnskab med rekordresultat. Det skriver Berlingske Business.\nProtesemager slipper indtil videre for Trumps hammer\nÖssurs kinesisk-producerede proteser og støtteskinner får ikke straftold i USA. Men firmaets fabrik i Mexico kan komme på Trumps radar, advarer analytiker. Læs artiklen her.\nPandora i ny nedtur efter Carnegie-analyse\nEn forhandlerundersøgelse fra Carnegie var torsdag med til at skabe endnu en aktienedtur for smykkeproducenten Pandora, der i løbet af dagen faldt med over 6 pct. Læs artiklen her.\nErhvervslivet i afdæmpet jubel over handelsfred\nDe største danske interesseorganisationer er overraskede over - og tilfredse med - onsdagens aftale mellem Trump og Juncker. Meget er dog stadig uklart, og konflikten kan blusse op igen. Læs artiklen her.\nDanskernes penge rettes mod investeringer, der gør en forskel\nEt kraftigt stigende antal danskere ønsker at komme miljøet til undsætning, mens de jagter et afkast. Især velhavende folk putter store summer mod de såkaldte impact-investeringer, vurderer de største banker. Det skriver Finans.\nFlere køber lynhurtigt bredbånd\nKampen om de danske bredbåndskunder er historisk hård, og tele- og elselskaberne presser priserne i bund for at lokke kunder i folden. Det skriver Finans.


Peter Belli er ikke i tvivl om, at uden June, ville han være død.\nPeter Bellis liv og karriere er historien om en kunstner, der har navigeret i medieverdenen med sit eget specielle gøglerformat godt hjulpet på vej af sin lige så karismatiske gøglerprinsesse June Belli. De mødtes i 1965 og har været uadskillelige lige siden, og Peter Belli er ikke i tvivl om, at uden hende, ville han ikke være i live i dag.\nAf Jørgen de Mylius og Helle Hartz. Foto: Birger Storm/Aller Media DK


Albin Marin både til leje - med Happycharter\nLeder du efter Albin Marin både til leje? Kunne du tænke dig at charter en båd fra Albin Marin til din næste sejlerferie? Happycharter, din ekspert i bådleje og yacht charter tilbyder dig en stor database med charter yachts fra forskellige ejere. Leder du efter en charter båd (f.eks. Albin Marin)? Du kan kontakte bådejeren direkte.\n2 både til Albin Marin\nDin søgning: producent: Albin Marin\nTilbyder du selv Albin Marin både eller andre yachts? Har du et bådudlejningsfirma? Tilmeld dig og tilføj dine charterbåde og charter yachts til vores database (ikke kun Albin Marin)!


Køb på Bongacams.nl og få op til 200 bonus Poletter hver dag!\n1. I løbet af kampagnen, vil Bongacams.nl dagligt give 5 medlemmer (en 'dag' er defineret som startende kl. 00:00 GMT+2 og sluttende kl. 23:59 GMT+2).\n2. De gratis Poletter vil blive krediteret til vinderens Bongacams.nl profil inden for nogle få timer.\n5. Bongacams.nl forbeholder sig retten til at rette de officielle regler og præmien uden at underrette deltagerne.\n6. Bongacams.nl forbeholder sig retten tila at aflyse kampagnen. Ved at tage del i kampagnen vil deltagerne acceptere, at de ikke får nogen præmie, selvom man ville have vundet en.


Puggaard Stenen er opkaldt efter den første geolog i Danmark, der i 1850 forklarede Møns Klint som skubbet op af indlandsis. Havde Christopher Puggaard været på Bornholm, som alle geologistuderende er nu til dags, og levet og oplevet kæmpestenen, da den faldt ud af klinten ved Rytsebæk i 1903, havde han måske undret sig over ligheden med den bornholmske Vang-granit. Og måske lagt endnu en brik til sin forståelse af indlandsis, der som et transportbånd flytter sten fra Skandinaviens hårde grundfjeld til de bløde sedimenters land i Danmark.\nFra stranden ser kæmpestenen stejl og uindtagelig ud. Den når 3,4 m over havbunden. Men på siden mod Østersøen findes en sliske, som det er muligt at bestige kæmpen via.\nPuggaard Stenen består af mellemkornet, homogen, massiv, rødbrun og sortspættet granit. Helt tæt på ser du, at bjergarten domineres af rødbrun til dels transparent kalifeldspat med kornstørrelser op til fem mm. Heri findes korn af hvidgul plagioklas og transparent lys grå kvarts i størrelsesordenen et par millimeter. Den gule plagioklas er i nogen grad omdannet. Mørke mineraler samler sig i hobe og danner gruber, fordi de er bløde og forvitrer nemt.\nMørke mineraler samlet i hobe er karakteristisk for Vang Granit, som findes på Bornholm. Om Puggaard Stenen virkelig er en bornholmer, der blev mønbo, er foreløbig en arbejdshypotese. Men sikkert er det, at yngste isfremstød, der ramte Møn, kom fra øst og har bevæget sig over Bornholm på sin vej.\nPuggaard Stenen faldt ud af klinten og ned på stranden år 1903. På det tidspunkt havde den strittet synlig ud af klinten siden 1877. Bølger og strøm tærede yderligere af klinten, og stenen kom til at ligge i vandkanten, men i de hårde vintre i 1940 skubbede isskruninger den tilbage og op på stranden, så man kunne gå tørskoet rundt om den. I dag ligger den omkring 30 meter fra klinten, der står stejlt og blotter den moræneler, Møn er opbygget af.\nPuggaard Stenens navn\nPuggaard Stenen er opkaldt efter geologen Christopher Puggaard (1823-1864). Kæmpestenen i strandkanten til Hjelm Bugt fik sit navn af gårdejer Hans Peter Bille (1854–1916), da han fandt ud af, at stenen var navnløs. Gårdejeren på Strandholt i Bissinge gik under navnet Rosenbille, efter den rose han vanligvis bar i jakkeopslaget. Rosenbille må have interesseret sig for geologi, for han havde en stor samling af mineraler og forsteninger. Muligvis derfor kendte han til Puggaard eller dennes banebrydende afhandling om 'Møens Geologie' fra 1851. Og muligvis derfor ville han med sin navngivning hædre geologen, der turde tænke nyt og som en af de første i Danmark tog skridtet ind i istidsgeologien.\nMen hvordan navngivningen foregik i praksis, melder historien foreløbig ikke noget om. Ofrede Rosenbille en flaske champagne, som man gør med en supertanker? Eller blev navnet annonceret i lokalavisen? Vi ved kun med sikkerhed, at navnet Puggaard Stenen optræder på et postkort fra 1909.\nSkønt afleveret for sent modtog Christopher Puggaard universitetets guldmedalje for sin besvarelse af en geologisk prisopgave i 1850. Afhandlingen 'Møens Geologie' fra 1851 står som et hovedværk i dansk geologis historie. Profiltegningen af Møns Klint blev kaldt fortrinlig af bedømmelseskomiteen og bliver brugt den dag i dag til at illustrere klintens storhed.\nTil gengæld tog bedømmelseskomiteen afstand fra Puggaards teorier om klintens dannelse. Puggaard mente nemlig, at ”de overfladiske Blokke paa Møen ere hidbragte af Isen”, og ”et uafbrudt Hav af Drivis strakte sig fra Englands Bjerge til henimod Ural”. Teorier om istider, og at indlandsis formede landskabet, var endnu ikke accepteret blandt de ledende indenfor dansk geologisk forskning. Puggaards værk om Møn var et af de første skridt ind i istidsgeologien.\nPuggaard kaldes Skarvstenen af lokale, og den er da også helt hvid og temmelig beskeden af deres efterladenskaber.\nPostkortet med Puggaard Stenen udkom i 1909 fra Carl Petersen Boghandels Forlag. De 5 personer siddende på stenen er fra yderst til højre parcellist Jørgen Peitersen, fru Peitersen og fru Jensen samt 2 ukendte. Billedet er venligst stillet til rådighed af Lokalarkiv Møn.\nNabo til Tøveldestenen\nFem kilometer nordøst for Puggaard Stenen ad stranden ligger Tøveldestenen knap 100 meter ude i vandet.\nTak til Mads Jakobsen, Den Danske Naturfond for dygtig medvirken til opmåling af kæmpestenen.\nTak til Dorte Feldvoss, Museum Sydøstdanmark for oplysninger til historien bag navnet Puggaard Stenen.\nTak til E. Bihrmann for at henlede opmærksomheden på denne prægtige blok, der bærer et navn til ære for en geolog.\nBihrmann: Kæmpesten på de danske øer – Puggaard. Hjemmeside.\nWilske, H.: www.skan-kristallin.de - Vang-Granit\nPetersen H.O. (2003): Fotominder fra Møn & Omegn. Møn Boghandel, Stege. 97 sider. Side 23.\nGarboe, A. (1961): Geologiens historie i Danmark, Bind II, Forskere og resultater, fra 1835 til nutiden. C.A. Reitzels Forlag, Jørgen Sandal. 522 sider. Side 53-55 og 60-67.\nLæs mere om Puggaard Stenen\nPuggaard Stenen blev målt en sommerdag, hvor solen stod højt, og vandet var lunt. Et målebånd lagt hele vejen rundt i vandoverfladen viste en omkreds på 17 m. Højden fra havbund til toppen blev bestemt til 3,4 m. Puggaard Stenen faldt ud af klinten for bare lidt mere end 100 år siden, så den forventes derfor at ligge frit oven på bunden. Længden målte 6,4 og bredden 4,6 m. Bruges formlen for en omdrejningsellipsoide og en vægtfylde for granit på 2,7 tons per kubikmeter, fylder Puggaard Stenen godt 50 kubikmeter og vejer lige godt 140 tons.\nPuggaard Stenen er ikke fredet.\nKorteste vej fra motorvejen går over Farø og Bogø. Følg Grønsundvej rute 287 og drej mod sydøst ad Kimervej lige inden Damsholte og tæt på Marienborg Gods. Fortsæt til Hjelm ad Hjelmgade og drej mod syd ad Rytsebækvej, som følges cirka en kilometer til Hjelmnakkevej, som du svinger ned af mellem to ejendomme mod havet. Den smalle vej ender ovenfor kystklinten, og det er muligt at parkere i vejkanten. På stranden skal du gå 500 m mod nordøst, til du finder Puggaard Stenen 20 m ude i vandet.\nVandreruten ”Møn Rundt” passerer Puggaard Stenen. Møn Rundt er en del af Sjællandsleden. Ligeledes er Camønoen en vandrerute, der med orange skilte leder dig stranden med udsigt til kæmpen.\nDer er fri adgang på stranden og i vandet udfor. Men der skal vades eller svømmes for at kommer helt tæt på kæmpestenen, der ligger 30 meter fra stranden. Der er en til halvanden meter dybt omkring stenen. Hvis du vælger at vade, er waders eller sko af en slags en god ide, da bunden på vejen derud er belagt med sten i alle størrelser helt op til 1 m store.


Hvide asparges opskrift - få det bedste ud af friske hvide asparges\nAf en eller anden grund er hvide asparges ikke så populære og anvendte som grønne asparges af os danskere. Måske har det noget med besværet at gøre, for i modsætning til de grønne asparges skal de hvide skrælles. Men det er altså besværet værd, hvis du spørger mig. For de hvide stængler er altså en superlækker delikatesse.\nMuligvis har den manglende popularitet og anvendelse også noget med prisen at gøre, for de hvide er en del dyrere end de grønne asparges. Det er der en grund til, de er nemlig dyrere og mere tidskrævende at dyrke. Faktisk er det grønne asparges, der dyrkes under jorden, så de har udviklet sig i mørke helt uden sollys.\nHvide asparges – opskrift\nHvide asparges smager som nævnt rigtig lækkert. De er nemme og hurtige at tilberede – og det elsker vi jo her på HurtigMums. Retten, du får opskriften på her, kan spises som forret med et stykke hjemmelavet flute til eller som tilbehør til f.eks. grillet fisk.\n800 g friske, hvide asparges\n1 lille bdt. timian\nSådan laver du hvide asparges\nPil skalotteløget, og skær det i små tern.\nSkyl citronen, og riv den gule del af skrællen fint.\nSkræl aspargesene fra hovedet og ned med en tyndskræller.\nKnæk den nederste træede ende af.\nBrun smørret i en kasserolle, tilsæt skalotteløg, og smag til med citronsaft og -skal samt salt og peber.\nKog aspargesene i kogende vand tilsat salt, til de er møre.\nHæld vandet fra, og lad aspargesene dryppe af.\nLæg aspargesene på serveringsfadet, hæld det brunede smør over, drys med revet parmesan, og top med friske timianblade.\nHvide asparges smager også godt med sauce mousseline.\nHvor længe skal hvide asparges koge?\nKogetiden afhænger af hvor tykke aspargesene er, mærk på dem eller – endnu bedre – smag på dem, om de er møre. Som tommelfingerregel skal de koge 5-6 minutter.\nHvornår har hvide asparges sæson?\nEn tredje grund til at vi i Danmark ikke spiser så mange hvide som grønne asparges, kan også være den forholdsvis korte tid, de er i sæson.\nDe danske hvide har sæson i maj og juni, hvor de danske grønne har sæson i maj, juni og juli. Det er jo som sådan ikke den helt store forskel. Men hvor de grønne importeres hele året, importeres de hvide kun i maj og juni og måske lidt ind i juli, altså stort set samtidig med at de danske har sæson.\nDa sæsonen er så kort, fristes du måske til at købe aspargesene på dåse eller glas. Lad være med det. Du bliver skuffet. Asparges på dåse eller glas egner sig fortrinligt til høns i asparges, hvor du oven i købet med fordel kan tilsætte lidt af lagen for at få en mere intens smag, eller til hønsesalat. Men til opskriften herover skal du bruge friske asparges.


Siden oktober 2013 har vores butik på Vesterbrogade 180 heddet markant. På grund af varemærkeregistrerings rettigheder har vi i november 2014 været nødt til at foretage en ændring af navnet. Butikken og konceptet er det samme, nu hedder butikken bare PYNT.\nPYNT er en lille butik på Frederiksberg fyldt med inspirerende ting til hjemmet eller dig selv. Fine smykker, skønne prints, interiør og accesseories kommer til sin ret i vores lille stemningsfyldte butik.\nVi har samlet et fint udvalg af produkter fra primært upcoming designere og vi kan derfor sælge PYNT der skiller sig ud fra udvalget i andre lignende butikker.\nKonceptet i PYNT er, at forskellige designere kan udstille og sælge deres egne produkter i PYNT imod at tage vagter i butikken. Det er derfor altid en af de tilknyttede designere der står bag disken. Og du kan være sikker på, at de kan fortælle alt om deres egne produkter og rigtig meget om alt andet i butikken. På den måde kan du som kunde, høre den "den gode historie" der ligger bag hver enkelt designers brand og produkter.\nUdover de tilknyttede designeres produkter har vi udvalgt lækre produkter fra mere etablerede designere.\nVi glæder os til at byde dig velkommen i PYNT.


Sådan sikrer I, at jeres virksomhed bliver en succes til messen - Art Money\nForskellige messer er en rigtig god måde for jeres virksomhed at komme ud og få nye kunder på. Her vil der højst sandsynligt være rigtig mange mulige kunder, der leder efter lige præcis det produkt eller den service, som din virksomhed sælger. Men konkurrencen på en sådan messe er stor, og det gælder om at få kunderne til at gå over til din stand, og der skulle de så gerne blive overtalt til at købe produktet ved din virksomhed.\nStanden skal være professionel – men den må gerne stå ud\nSelvfølgelig skal jeres stand helst ikke ligne noget fra en kemimesse i 5. klasse – den skal gerne virke professionel, og få kunderne til at tænke, at I sælger et godt produkt. Men når det så er sagt, må standen gerne skille sig lidt ud, så det er jeres stand, kunderne først får øje på, og dermed nok også den første stand de går hen til. En af de ting du kan gøre for at sikre, at jeres messestand er unik og fremstående, er at finde en fed messevæg. Skab blikfang på jeres messestand med unikke messevægge, og hjælp jer selv på vejen mod at få flere kunder.\nSend jeres absolut bedste talere\nDet er vigtigt, at dem der står og promoverer jeres virksomhed, har styr på retorikken og det at tale overfor andre mennesker, der er interesserede i at købe noget, de tilbyder. Derfor er det en god ide at holde nogle workshops og nogle undervisningstimer i lige præcis dette, og så kan du få et overblik over, hvem der klarer sig bedst på de punkter. Så er det nok dem, der skal repræsentere jeres virksomhed, så I igen giver jer selv de bedste muligheder for, at nogle af de mulige kunder bliver reele kunder.


Bine er selvvalgt alenemor til trillinger\nAlene med trillinger\nBines tre piger er tre måneder gamle. Der er ingen far i deres liv, for Bine har valgt at få børn alene. I stedet får hun hjælp af sin mor Bente, som også passer Bines store dreng Victor.\nOnsdag d. 11. september 2013 - af Redaktion\n34-årige Bine Rønholt synes, at det er nemmest at være alenemor. Der har aldrig været en far i børnenes liv, og det passer Bine godt. Hun blev slet ikke skræmt, da lillesøster blev til tre.\n-Jeg havde min mor med til scanningen, og vi skraldgrinede begge to, da sygeplejersken talte til tre. Jeg vil ikke tage sorgerne på forskud. Hvis jeg fokuserede på det negative, så ville livet jo blive for surt, siger den stolte nybagte trillingemor.\nLæs også: Naomi kunne ikke få børn, sagde lægerne. Nu har hun enæggede trillinger\nHeldigvis er Bine ikke helt alene om at skifte bleer, trøste, give flasker og kærlighed. Bine og alle hendes børn er flyttet hjem til Bines mor og stedfar, Bente og Bent. Mormor Bente er 62 og på efterløn. Hun har arbejdet som læge, men kan alt bedre end de fleste familiefædre.\nDet er Bente, som har istandsat det lille hyggelige hus og hende, som har lavet den flotte stork, der står i indkørslen med tre babyer i næbet. Bente tager over og passer de tre små piger, når Bine har brug for et hvil.\nBine har aldrig været sammen med børnenes far, men i begge tilfælde har hun udvalgt ham nøje. Selvom han ikke skal spille en rolle i børnenes liv, er det ikke ligegyldigt, hvem han er.\nHan skulle have mellemblondt hår, som Bine selv, blå øjne som hende, men helst en del højere, så det kunne udjævne Bines lave højde. Valget faldt på en merkonom studerende med de helt rigtige gener.\nLæs også: Lotte fik trillinger og manden skred\nBine har aldrig mødt trilllingernes far, og det kommer hendes piger heller ikke til. De er blevet til ved hjælp fra en anonym lukket donor, ligesom storebror Victor. Det betyder, at Bines børn aldrig kan få oplyst flere detaljer om deres far. Ej heller kontakte ham.\n-Jeg vil ikke være med til at give mine børn en falsk forventning om, at de en gang kan lære en far at kende, hvis jeg valgte en åben donor. Det er jo langt fra sikkert, at manden ville mødes med dem, og at han ville være den familiefar, som de måske forestiller sig, forklarer 34-årige Bine, der arbejder som lærer i en specielklasse.\nLæs også: Tina valgte en sæddonor for at opfylde sin datters største ønske om en bror eller søster\nHun har altid vidst, at hun ville have børn, og da forholdet til hendes ekskæreste gik i stykker, fordi han ikke ville have børn, ville hun ikke vente på en ny mand.\nFørst børn, så mand\n-Jeg kunne sikkert godt finde en ny mand. Men det var vigtigere for mig at blive mor. Jeg havde mange problemer med underlivet, da jeg var ung. Pga. endometriose sagde lægerne til mig, at jeg ikke måtte vente for længe med at forsøge at blive gravid, forklarer Bine.\nVictor som i dag er fire år blev til i 4 forsøg. Han og Bine nød deres tosomhed i tre år, før Bine pludselig blev grebet af lyst til at lave en bror eller søster til Victor.\nHun havde tre æg, da hun blev scannet før sin insemination, men lægen påstod at det kun var det ene æg, som var stort nok. De andre ville gå til, mente han. Han fik ikke ret. Ved første scanning efter 1. Insemination havde Bine taget sin mor med. Sygeplejersken talte hjerteblink, og hun nåede til tre.\n-Bagefter skulle vi tale med en læge som rådede mig til at få foretaget en fosterreduktion. Det takkede jeg nej til Jeg kunne aldrig vælge et af mine børn fra. Hvem skulle jeg så fjerne? siger Bine.\nLæs også: Charlene ville ikke have to af sine firlinger fjernet. I dag har hun fire raske piger\nI stedet kontaktede Bine trillingeforeningens formand, som kunne berolige hende med, at ud af de 300 trillingetrioer, som foreningen havde spurgt i en rundspørge, var der kun ganske få, som var skadede i fosterstadiet eller under fødslen.\nTrillingerne er sunde\nDen statistik bekræfter Bines tre piger heldigvis. Laura, Frida og Olivia vejede henholdsvis 1507 g, 1824 g og 1967 g. De blev født i uge 32+3 og kom alle tre i kuvøse, fordi de var for små til at holde varmen selv.\nEfter fem uger fik Bine lov at tage hjem fra Rigshospitalets neonatal-afdeling, og hendes tre piger vokser og trives enestående godt. De er nu så store, at de så småt er begyndt at sove igennem om natten, men deres behov tvinger stadig Bine og Bente til et stramt skema.\nPasser i skiftehold\nBine er på barsel. Hun putter Victor om aftenen og falder i søvn sammen med ham kl 20 mens Bente og Bent passer pigerne i ulvetimen. Bine hører slet ikke sine piger skrige, så hun er frisk, når de skal have mad ved tolvtiden og Bente går i seng.\nOm natten er det Bine, som passer pigerne, men mormor Bente sender hende i seng og tager over, så snart hun har fulgt storebror Victor i børnehave. Så får Bine lov at sove igen til Victor skal hentes. På den måde går hverdagen strygende med tre små og en stor.\nSøger større fælles bolig\nAt bo sammen tre generationer er så godt, at Bine, Bente og Bent leder efter et tofamilieshus, så de altid kan bo sammen. På den måde kommer Bines børn næppe til at savne en faderfigur.


En typisk dag på IHÅ begynder med, at dit vækkeur ringer omkring kl. 7.00, hvorefter du hopper i noget tøj og går over til morgenmad. Der er morgenmad fra kl. 7.15 – 7.45. Hvis dit team har pligter i køkkenet eller rengøring på fællesområder, mødes du med teamet inden morgenmad og får gjort jeres opgaver i fællesskab.\nKl. 8.00 starter undervisningen og kører til ca. kl. 10.00, hvor der serveres kaffe, te, frugt og knækbrød. Måske benytter du pausen til et hurtigt bad, afhængig af, hvilke timer du har haft, eller hvad du skal fortsætte med.\nKl. 11.30 slutter formiddagens undervisningen, og så er der frokost kl. 12.00. Frokosten består ofte af en lun ret med salat, pålæg og brød. Inden der bliver sagt velbekommen giver dagens vagtlærer eventuelle beskeder. Igen hvis dit team har køkkentjans hjælper I med at ryde ud og vaske op efter frokosten.\nKl. 13.30 er der undervisning igen. Nogle dage er det idræt andre dage valgfag eller kulturfag. Midt på eftermiddagen er der pause med kaffe, te, brød og frugt. Når din eftermiddagsundervisning er ovre omkring kl. 16.00 har du fri leg, kan gøre hvad du har lyst til; tage et tilbudsfag, øve på guitar, træne i styrkelokalet, slappe af, spille brætspil etc.\nKl. 18.00 er der varm aftensmad og derefter er der igen fritid. Ugens værtsteam kan have planlagt nogle sjove, skæve aktiviteter , som du kan vælge at deltage i.\nHver onsdag er der dog højskoleaften, der kan bestå af foredrag eller musikindslag. Den sidste højskoleaften i måneden er der LiveCafe, hvor alle har mulighed for at optræde på scenen.\nHøjskolens hovedbygning samt haller er åbne hver dag indtil kl. 23.00.\nVi har ofte gratis adgang eller reduceret pris til Bakken Bears basketkampe, de lokale klubbers håndbold- og fodboldkampe, så der er rig mulighed for at blive underholdt.\nI weekenderne bliver de fleste elever på skolen, hvor der bliver slappet af, arrangeret aktiviteter, og der er tid til en ned til Aarhus by.\nFestudvalget arrangerer super tjekkede store som små fester ca. hver 3. weekend.\nSom en højskoleelev engang har udtalt:\n“Jeg kan ikke huske, hvad jeg lærte på højskolen, men jeg vil aldrig glemme det”.\nTeams & pligter\nNår du hører ordet ”pligter” kan det godt være lidt afskrækkende i første omgang, men det er nu ikke så slemt som man skulle tro. På IHÅ er du en del af fællesskabet, og du er med til at få fællesskabet til at fungere. Du bliver en del af et team og sammen med dine teamkammerater får du en række tjanser I skal udføre i de uger det er jeres tur. Der er køkkentjans, oprydnings- og rengøringsstjans, og så vil hvert team også på skift være værter i en uge og stå for forskellige aktiviteter. De forskellige tjanser er alle fordelt ud fra det princip, at de ikke skal optage din fritid, så det er lettere opgaver, som du kan udføre inden for rimelig tid og som ikke kræver al din energi.\nUnder dit ophold er dig og din roommate også ansvarlige for at holde jeres værelse pænt og rent, men det gør vi nemt for dig. Du får udleveret alle de rengøringsmaterialer du skal bruge, og der er rent sengetøj til dig hver 14. dag. Det beskidte træningstøj kan du frit vaske i vaskekælderen.\nFritid & pauser\nFritiden på IHÅ er jeres egen. Der er masser af den, men inden I ser jer om er den fyldt op med alle mulige spændende aktiviteter.\nMåske hjælper du med at arrangere en temafest eller også skal der øves med bandet inden næste LivéCafé.\nDen obligatoriske undervisning foregår fra omkring 8.00-15.30 og derefter har I fri. Ud over onsdag aften er alle aftener jeres egne. I weekender bliver mange elever på skolen og her bestemmer man hvad man har lyst til at deltage i. I weekenden er det også nemt at hoppe på cyklen eller i en bybus ned til centrum og nyde en tur i biografen eller lidt shopping.\nPauserne er de vigtigste. Her er tid til at leve, reflektere over tilværelsen eller holde en kæreste i hånden.\nI den næste periode skal IHÅ måske være dit hjem.\nDu skal bo på et nyrenoveret dobbeltværelse med eget bad og toilet med en roommate, der sikkert bliver din ven for livet. Ikke at man nødvendigvis opholder sig så meget på værelset, der sker nemlig så meget hele tiden.\nVærelserne er for nyligt sat i stand, godt indrettet og med jeres indsats kan de blive rigtig hyggelige, når I får pyntet op. Det er pigerne nu ofte en smule bedre til end drengene, men vi har da i årenes løb også oplevet nogle fantastiske ’man caves’ pyntet op med fodboldtrøjer, plakater og lignende.\nDer er wifi på hele skolen, så man kan komme på nettet. Mange lokaler i hovedbygningen har TV, og vi har to storskærme til film og fodboldkampe. I weekenderne bliver der ofte lavet popcorn og taget dyner med ned i vores lille biograf, Bunkeren.\nIHÅ ligger tæt på skov, strand og by\nVores unikke beliggenhed giver dit højskoleophold en helt anden dimension. Du kan tage på stranden med vennerne, cykle i byen for at tage en shopping- eller cafétur og udnytte alle de sport- og kulturtilbud som byen byder på.